text:
KRALENDIJK – Minister Arie Slob a informá ku a pone 66.000 mil dòler disponibel pa media, debí na e problema di ‘coronavirus’ riba islanan ‘BES’, esta Bonaire, Sint Eustasius i Saba. E minister a menshoná ku otro islanan den Karibe, referiendo na Aruba, Kòrsou i Sint Maarten, no por papia pa un yudansa pa nan, tabata kontesta di Tweede Kamer, riba un pregunta hasi na nan. Minister Slob a sigui bisa: ”E fondo pa sostené media di Hulanda Europeo ta sali for di Svdj. Nan solamente por sostené islanan ‘BES’, esta Bonaire, Sint Eustatius i Saba i no e otro islanan. Ta trata di un suma di 66.000 mil dòler. E montante ta pa yuda e organisashonnan di prensa riba islanan ‘BES’, pa nan sigui ku e trabou pa informá komunidat.
RCN ta e instansia ku ta perkurá pa kada organisashon risibí un montante for di e 66.000 mil doler.
Aruba, Kòrsou i Sint Maarten tin ku pèrkurá pa nan mes responsabilidat pa supsidiá e sekshon di prensa. E parti di korant ku tin relashon ku Kòrsou lo haña un kompensashon serka RCN pa sostené nan organisashon,” minister Slob a menshoná.
El a sigui bisa: ”Miembronan di prensa pa e parti di Karibe Hulandes tin un tarea importante, no solamente pa informá tokante e último desaroyonan rondó di e pandemia di ‘coronavirus’. Nan ta pèrkurá pa informá relashoná ku e forma ku gobièrnu ta goberná e islanan. Pa e motibu aki mi a tuma e desishon pa pone 66.000 mil dòler disponibel pa mantené e kontinuidat di notisia riba e islanan. RCN ta atendé e parti di repartishon di e sèn na e organisashonnan di prensa riba e islanan ‘BES’. E departamentu di OCW-di e área di Karibe den RCN, ta atendiendo ku un plan pa fortalesa e miembronan di prensa di e sektor riba e tres islanan di Hulanda karibense. Ya a hasi e promé kòmbersashonnan,” minister Slob a menshoná.


c: text/html

text:
WILLEMSTAD — Djasabra 5 di september ultimo a tuma luga un evento masha interesante di ahedres den teras di e kafetaria Chit Chat Cafe.
E ahedresisita bake Ursus van Bemmelen a enfrenta no menos ku 19 fanatiko di tur edat simultaniamente kendenan a pone e eksperto soda bastante durante kasi tres ora largu.
Tambe durante e evento un kantidat di ahedresista hoben te ku edat di 12 anya por a trata di skor kontra e kampeon nashonal Maestro di FIDE Fabio Mensing kende tabata tuma solamente 1 minut pa pensa henter un wega.
E hungadornan ku a logra gana o tabla kontra Ursus van Bemmelen of Fabio Mensing lo a risibi premio di e cafetaria ku a auspisia hinter e evento.
Di e 19 ahedresistanan ku a enfrenta Ursus van Bemmelen solamente Piet Simonis a logra gana su wega i un premio, mientras Fabio Mensing a gana 22 di su 24 weganan ku ela hunga. E damitanan Aarona Koenraad i Daniela Wanga tabata esnan ku a logra gana un premio.
E evento tabata bon bishita i grandi i chiki por a disfruta di e dushi ambiente i weganan, kual ta indikativo ku e evento aki sigur ta bal un ripitishon.

robotstxt: allowed

filter: keep


text: Diaranson 1 di juni, Prome Minister Evelyn Wever-Croes tawata den un reunion publico den Parlamento na unda a trata e ley di ‘bouw en sloopverordening’. Prome Minister a gradici Parlamento pa trata e ley aki cu diligencia. Un ley cu Gobierno di Aruba ta trahando riba dje pa trece orden bek den un situacion di chaos y desorden cu a wordo crea durante añanan na unda cu no a pone suficiente enfasis riba cumplimento di ley y reglanan. Un situacion cu a trece un tiki free for all mientras tambe esaki a duna oportunidad pa hopi corupcion tuma luga. Un resultado di esaki ta cu actualmente e Ministernan di Infrastructura prome cu Prome Minister ta bou di investigacion. Un di e leynan cu a bin pa trece ordo den e desordo aki ta e Ley di ROP y ROPV cu aña pasa a drenta na vigor. Den pasado varios iregularidad a tuma luga y Gabinete Wever-Croes ta duna e siñal cu mester bin ordo. ROP y ROPV ta pa trece balansa entre desaroyo den medio ambiente y desaroyo economico. Alabes ta trece un modernisacion den e ley actual cu ta existi pa 87 aña caba. Pa cua motibo tambe, e ta stroba pa aplica metodonan innovativo di construccion. Cu e cambionan, aplicacion di modernisacion lo bira posibel. Cu esaki tambe, ciudadanonan ta wordo encurasha pa cana e caminda cu ley ta prescribi pa loke ta trata construccion di propio cas segun permiso. Pa tur cu a construi sin permiso, DOW ya caba y tambe den e ley nobo ta guia e ciudadano pa pidi permiso y legalisa e situacion aki. Tambe ta trahando pa elimina e atrasonan cu tin den peticion di tereno cu lo por soluciona tambe pa ciudadanonan no cuminsa construi sin permiso. E motibo pa bin cu e ley nobo ta pasobra a constata diferente desafionan den e ley actual pa loke ta trata e forma di construccion entre otro e materialnan y metodonan di construccion. Tambe a constata e falta di metodonan efectivo pa controla e ehecucion y mantencion di e reglanan. Un otro desafio den e ley actual ta cu e ta duna demasiado posibilidad pa desvia y duna excepcion. E ley nobo lo duna menos oportunidad pa esakinan y lo ta transparente. Construccion riba vivienda of edificionan bandona y deteriora tambe ta un problema cu a wordo indica pasobra e ta baha balor di cas y tambe ta trece peliger. E ley nobo ta regla e caminda cu mester cana den un situacion asina pa trece mas siguridad. Un ultimo aspecto pa e ley nobo ta pasobra no tin indicacion of prescripcionnan cla pa loke ta trata con lo trata cu construccionnan cu a tuma luga prome cu e ley a drenta na vigor. “E ley a wordo aproba diaranson merdia despues cu Parlamentarionan a haci hopi pregunta y unda cu Prome Minister a contesta tur debidamente. E ley lo no bin na vigor di biaha sino lo tuma tempo pa traha riba e decretonan di ehecucion pa asina obtene un bon ehecucion”, Prome Minister Evelyn Wever-Croes a duna di conoce.


text:
Publiká riba 19 Ougùstùs 2022
Willemstad – Riba djaweps 18 di ougùstùs CPOST International a hasi entrega ofisial di e promé buki di stampianan, kreá speshal pa selebra Willemstad komo Patrimonio Mundial, na Minister Charles Cooper komo e Minister enkargá ku nos Patrimonio.
E buki di stampia ta kontené diferente modelo úniko di stampia desiña pa nos profeshonal Eugenique Wilkins, ku alabes ta un kolaboradó ku ta laborá na Servisio pa Planifikashon Urbano. Kada stampia tin su nòmber i su inspirashon original.
Na e okashon di entrega, invitadonan a hasi un kaminata den nos Sentro di Suidat pa por tuma nota di e diferente sitionan ku a inspirá e diseñado pa krea e diseño di stampianan.
Tambe, Despues ku Minister Charles Cooper a risibí e promé buki, e na su turno a entrega un eksemplar na Minister van Heydoorn komo e Minister enkargá ku Enseñansa, pa asina e por yuda introdusí nos Patrimonio Mundial den nos skolnan.
Tambe Minister Cooper a hasi entrega di un pakete na Minister Ruisandro Cijntje, pa Minister Cijntje di su banda, yuda promové esaki komo un produkto turístiko, estilo ‘collectors item’.
Diferente tabata e invitadonan na e okashon aki den e área di Fluer de Marie, ku a eksperensiá e bunita okashon aki. Entre nan tambe Minister di Salubridat, Sra. Janga, Stichting Monumentenfonds, Stichting Monumentenzorg, i mas.
Pueblo di Kòrsou tambe por kumpra e bunita buki di stampia aki na CPOST International pa asina keda ku esaki komo rekuerdo di nos Willemstad su 25 aña riba lista di Patrimonio Mundial di UNESCO.
E aktividat aki a keda organisá den estrecho koperashon entre VVRP, ROP, i CPOST.


text:
ku un aviso personalisá i rifa di un biahe pa Kòrsou bou di fanátikonan
WILLEMSTAD- 7 di mei 2021 – Djadumingu último 2 di mei, Ajax a logra su di 35 título di kampion di Nederlandse Eredivisie. Mirando e partnership entre Kòrsou i Ajax, Ofisina di Turismo di Kòrsou (CTB) a felisitá e ekipo di Ajax i tur e fanátikonan hasiendo uso di un aviso personalisá ku e teksto: “Ajax Pabien”. E aviso di felisitashon a keda kompartí riba diferente plataforma di medionan sosial i tambe riba bòrchinan digital den sentro di Amsterdam. E aviso ta inkluí tambe e wèpsait di Kòrsou pa tur ku mira e aviso por bishitá e wèpsait pa sa mas di e produkto turístiko ku Kòrsou ta ofresé. Ademas huntu ku Ajax Life, e klup di fanátikonan di Ajax, ta rifa bou di e 88 mil fanátikonan un biahe pa Kòrsou pa 2 persona.
Manera ta konosí for di prinsipio di aña pasá, e logo di Kòrsou ta prominentemente visibel riba manga di e shùrt di Ajax. Ademas pa medio di e promoshonnan ku ta keda hasí rondó di e partidónan, tantu via televishon komo diferente otro kanalnan di Ajax, ta hasi posibel pa komo Kòrsou nos alkansá miónes di fanátiko di e klup na Hulanda i tambe rònt mundu.


text:
Transfushon di Sanger: Prohibí pa Dios?
Beibel ta siña ku transfushon di sanger ta un piká? Kon nos tin ku interpretá pasahenan bíbliko ku ta papia di e konsumo di sanger?
Pasahenan Bíbliko ku ta Papia di e Konsumo di Sanger
Un di e versíkulonan prinsipal ku e asina yamá Testigunan di Jehovah ta usa pa trata na hustifiká nan rechaso i kondenashon di transfushon di sanger ta Echonan 15:29. E ta bisa, “Pa boso apstené boso mes di kosnan sakrifiká na ídolo, di sanger, di kosnan ku a wòrdu sofoká i di fornikashon; si boso tene boso mes liber di kosnan asina, boso lo hasi bon.”
Loke bo a kaba di lesa ta instrukshonnan ku e apòstelnan i e ansianonan na Yerusalèm a manda den un karta pa e kreyentenan no-Hudiu na Antiokia, Siria i Silisia. E pasahe ta bisa bon kla ku e Kristiannan aki mester a apstené for di sanger. Esaki ta referí na e restrikshon den Tèstamènt Bieu kontra e komementu òf bebementu di sanger. Génesis 9:3-4 ta bisa: “Tur loke ta move, ku ta biba, lo ta kuminda pa boso; Mi ta duna boso tur, meskos ku Mi a duna e yerba bèrdè. Solamente, boso no mag kome karni ku su bida, esta, su sanger.” I den Levítiko 17:10-12 Señor ta bisa,
“'I kualke hòmber di kas di Israel, òf di e stranheronan ku ta keda biba pa un tempu meimei di nan, ku kome maske ta djis un tiki sanger, lo Mi pone Mi kara kontra e persona ei ku kome sanger, i lo Mi kòrt'é kit'é for di meimei di su pueblo. Pasobra bida di e karni ta den e sanger, i Mi a duna boso esaki riba altar pa hasi ekspiashon pa boso alma; pasobra ta e sanger ta hasi ekspiashon pa e alma.' Pesei Mi a bisa e yunan di Israel: 'Ningun persona meimei di boso no mag kome sanger, ni ningun stranhero ku ta keda biba pa un tempu meimei di boso no mag kome sanger.'”
E Argumento Kontra Transfushon di Sanger
Testigunan di Jehovah ta usa e pasahenan aki pa siña ku transfushon di sanger ta un piká; algu kondenabel den bista di Dios. Un tal L.C. Cotton, kende ta den e direktiva di servisionan di informashon di hospital pa Testigunan di Jehovah, a bisa lo siguiente,
“Nos ta sinti ku Beibel ta indiká klaramente ku sanger ta sagrado i e no mester wòrdu usá pa konsumo humano. Aunke e no ta papia tokante di dje den tèrminonan médiko, Testigunan di Jehovah ta sinti ku esei lo hasi imposibel pa asept’é den un transfushon di sanger.”
E palabranan aki di Cotton a sali den un artíkulo publiká riba 11 mart 2002 den Toronto Star. LeRoy Grant di San Francisco a haña di tende ku si e no wòrdu operá e lo muri. Ya ku e ta kere den e Testigunan di Jehova su interpretashon di e pasahenan ariba menshoná, el a sinti ku e no por a komprometé su kerensianan. Su palabranan, kua a wòrdu publiká riba 20 yüli 2007 den un artíkulo den San Francisco Chronicle, tabata lo siguiente: “Si mi violá Dios su lei enkuanto sanger simplemente pa gana algun dia – òf añanan – mas di bida, lo mi ta morto spiritualmente, i mi relashon ku Dios lo wòrdu dañá sin posibilidat pa drecha atrobe.”
Un otro víktima di e mal interpretashon i siñansanan robes di e Testigunan di Jehovah tabata Edith Morales, kende a muri na Chile na 2008. Edith tabata sufri di leukemia i a nenga redondamente di aseptá transfushon di sanger.
Análisis i Refutashon di e Argumento Kontra Transfushon di Sanger
Un di e problemanan ku e Testigunan di Jehovah su interpretashon di e pasahenan en kuestion, ta ku nan ta pensa ku e prohibishon di kome òf bebe sanger ta enserá tambe un prohibishon di transfushon di sanger. Ma e echo ta ku un transfushon di sanger ta algu totalmente distinto for di kome òf bebe sanger. Sanger no ta wòrdu tumá den e kurpa komo kuminda. Ora nos kome òf bebe, e alimento ta wòrdu tumá dor di e boka i den e sistema digestivo, lokual no ta e kaso ku transfushon di sanger.
E sanger ku ta wòrdu tumá den e kurpa dor di transfushon di sanger no por wòrdu usá dor di e kurpa komo alimento. Den añanan 60 sientífikonan a yega na e konosementu ku e sanger aki no ta wòrdu digerí, ma ta wòrdu retené den e kurpa na un manera similar ku un órgano ku a wòrdu transplantá. Ku otro palabra, pa risibí nutrishon for di sanger, lo bo mester kom’é i digerí esaki, p’asina e por wòrdu kibrá i usá komo alimento. I ta e kos aki ta loke e pasahenan den Skritura ta prohibí. I ya komo transfushon di sanger no ta e kos aki; Skritura no ta prohibiendo transfushon di sanger.
Argumento Positivo pa Transfushon di Sanger
Ora nos duna nos sanger pa transfushon, nos ta dunando un parti di nos bida pa salba e bida di un otro hende. Den esaki nos ta kumpliendo ku un di e mandamentunan di mas grandi, kua ta pa stima nos próhimo manera nos mes (Marko 12:31). Hesus a bisa, “Ni un hende no tin amor mas grandi ku esaki, ku un hende ta duna su bida pa su amigunan” (Juan 15:31). Si nos ta yamá pa duna nos bida pa otronan, anto e ora ei sigur nos lo mester por duna un tiki di nos sanger pa salba nan. Awor, si no tin nada robes pa duna nos sanger pa salba bida di nos próhimo, no ta nada malu tampoko si no próhimo risibí e sanger aki komo transfushon.
Konklushon
Loke ta wòrdu prohibí den algun pasahe di Beibel ta e komementu i bebementu di sanger, lokual ta kompletamente diferente for di transfushon di sanger. Nos ta yamá pa duna nos bida pa otronan (Juan 15:31), pues nos lo mester por duna un tiki di nos sanger pa salba nan. I lo no tin nada robes tampoko si nan risibí e sanger aki komo transfushon.


text:
15 di novèmber a hasi 50 aña ku 12 dama a hasi historia na Kòrsou/Boneiru ora nan a bira e proménan ku a forma parti di kuerpo polisial, ku e tempu ei tabata solamente hende hòmber. 12 dama, di kual 11 di Kòrsou i 1 di Boneiru a subi avion pa bai studia na Politie Opleidingschool De Boskamp na Leusden Hulanda. Nan 12 a keda skohé for di un grupo di 600 solisitante di henter Antia. For di 600 a skohe 200 ku a pasa un tèst sikológiko pa despues sigui eksámennan médiko i na final a sigui un investigashon di nan bida, famia i bario. E 12 damanan ku a marka historia tabata Edna Sintiago di Rincon Bonaire huntu ku esnan di Kòrsou Astrid Phelipa di West Groot St. Joris, Chandra Zimmerman di Groot Davelaar, Carina Hugo di Marie Pampoen, Asmara Thode i Corrie Zieck di Steenrijk, Orcelinda Dickens (qepd) di Penstraat, Mayda Muzo di Phlip, Ingrid Juliana ku Vivian Hansen di Buena Vista, Jeremy Quinland di Trai Seru, i Nydia Arvelo di Brievengat bieu. Nan a subi avion na 1971 i a regresá bèk Kòrsou komo polis na 1973. E siman aki Djasabra a papia ku 3 di e damanan aki; 1. Carina Rumay Hugo, ku a traha nèt 7 aña ku tabata eksigí pa nos a traha minimal. Pero el a bai pasobra e la kasa i a keda ‘eervol ontslagen’, meskos ku Corrie Hagemans Zieck i Astrid Phelipa. Mayda Capelle Muzo i Nydia Hato Arvelo ku a traha 30 aña largu pa despues bai ku VUT.
Nydia Hato Arvelo
Nydia a keda 30 aña komo polis. El a konta ku e tempu ei Lucina Da Costa Gomes Matteus tabata den gobièrnu komo minister di salubridat. E tabata kontra deskriminashon di hende muhé, Tabatin nesesidat e tempu ei di polis i a manda buska algun di Hulanda. Komo e no tabata sufisiente a opta pa tuma hende muhé den kuerpo. Asina a sali e solisitut den korant pa hende muhé bira polis. Nèt Nydia a kaba skol i e tabata ke un trabou. E no tabata sa nada di polis i tabata un reto. Nydia kier a bai hasi handenarbeid na Eligia Martier ounke su vokashon ta verpleegkundige ku su diploma den man. Su direktora a bis’é ku polis hende muhé ta mas leuk. Asina el a bai solisitá i a logra.
Mayda Capelle Muzo
Mayda ta kòrda ku e polis di werving van de Laar a bin Maria College i Mayda tabata den su último klas di MULO. El a bai duna informashon di trabou di polis i a splika ku hende muhé tambe tin oportunidat awor pa solisitá. Mayda kier a sigui studia, e kier a bira partera. E tempu ei ta mayornan tin di kumpra buki di skol, paga skol i e rekursonan no tabata masha. E idea di polis a zona interesante i nan por a yena un formulario. El a yena e formulario pero no a entreg’é mesora. Despues di algun dia el a entreg’é i promé ku el a pasa su eksámen di MULO el a kuminsá den e tèstnan pa polis. Mayda a pasa su eksámen na yüni pero ya for di aprel el a pasa diferente tèst pa polis. Djis despues ku el a kaba MULO, e por a sigui ku e sobrá tèstnan i asina el a kai aden. Tabata hopi interesante pa Mayda pa bira polis i a keda 30 aña komo polis. Na yanüari 2000 el a bai Hulanda. A yega e momentu pa el a skohe; e tin 4 yu i nan mester a sigui studia. Mayda a sirbi su pueblo 30 aña i a yega momentu pa e traha riba desaroyo di su yunan.
Carina Rumay Muzo
Carina a keda 7 aña komo polis. E ta kòrda ku e tambe tabata kabando skol. Si e no a bira polis e lo a bira yùfrou di skol. Pero su mama a hala su atenshon ku den korant a sali un formulario pa yena. El a haña esaki leuk pasobra e no tin mester di bai sinta den kantor pero e ke algu pa traha ku hopi hende i move. Djis despues el a haña yamada di van de Laar pa e kuminsá hasi e tèstnan. Tur tèst a bai bon i el a logra di tabata un di e 12 nan. Carina a keda 7 aña so komo polis pasobra e tempu ei komo hende muhé ámtenar no tabatin mag di kasa. E tabata poné den LMA. Carina ta esun di e proménan ku a kasa. El a keda kasá pero den insertidumbre. A yega 6 luna te a yega 1 aña i el a aserká ‘leiding’ di polis i nan a bis’é ku no por hasi nada pero ta gobernantenan mester kambia lei. Carina no a sintié sigur i tabata un desepshon pe. E mester a bandoná servisio pasobra a invertí den dje pa e bai studia te na Hulanda, ku tur e sakrifisionan ku e mester a hasi i awor pasobra el a kasa e no por a sigui komo polis. Esei tabata un desepshon segun Carina.
Restrikshonnan; polis muhé sin arma
Pa hende muhé polis tabatin diferente restrikshon. Un di nan sigur tabata ku nan komo hende muhé ámtenar no por a kasa. E temporada ei tabatin e peñanan gueni i esei no tabata permití. E tempu ei a yega di manda kolega kas pa kita e flèktunan for di riba su kabes. Otro restrikshon ta ku hende muhé polis no tabatin mag di karga arma. Masha remarkabel ta ku nan a pasa eksámen pa tiru i karga arma pero tòg ora a bin Kòrsou a bisa nan ku hende muhé ta muchu emoshonal i por saka arma muchu lihé i p’esei no a haña arma. Nan a keda mas di un aña sin arma i ora nan a reklamá a duna nan un Walter chikí pa hinka den tas. Ora Casandra Martha ku a bai studia na 1974, el a bai protestá i a lucha kontra di e deskriminashon aki. Asina e hende muhénan polis por a haña e arma 9 mm pa nan bisti na banda meskos ku hende hòmber. I pa nan haña e arma, nan mester a bai un sikólogo pa e evaluá si nan tabata apto pa karga arma. I siendo ku nan a haña un entrenamentu pisá na Hulanda pa por karga arma. Meskos ku nan a bin haña un saya zut zut i nan mes a diseñá e saya di tal forma ku por a move mas mihó. Te na 1978 nan por a kuminsá bisti karson.
Meskos ku hende muhé no tabata traha e warda di anochi i di mes gana ménos ku e polis hende hòmber. E mesun polis Casandra a protestá i asina polis hende muhé tambe a subi kaya anochi i salarionan a bira igual.
Rèspèt pa otro
E muhé 50 aña pasá, subiendo kaya mei mei di e hòmbernan, e damanan eks polis aki a eksperensiá masha bon mes. Nan ta kere ku importante ta kon nan ta komportá i asina bo no ta haña bu den konflikto fásil. Nan ta duna rèspèt pa haña rèspèt bèk. Dor ku nan no tabatin arma e tempu ei, nan a desaroyá e komunikashon verbal hopi bon. Mayda ta kòrda ku tantu na Punda komo Otrobanda el a traha masha bon, ku rèspèt pa otro. Nan por a konfia otro. “Mi ta kòrda ku nos a haña un asistensia i e hòmber tabata violento. E tempu ei nos tabata bisti e dashi chikí i e hòmber a ranka mi kolega na su dashi i el a bai saka su klòp pa dal e hòmber i e klòp a kai. Mi a pasa man kue e klòp i e hòmber no a ferwaktu ku mi ta links, mi a strika e hòmber un klòp na su garganta i el a laga bai. E hòmber a bisa mi yùfrou bati bo ke bati bati mi abo ta e promé muhé ku ta bati mi. Ta kosnan ku ta pasa i bo ta keda alkaso. E violensia a kibra i e asistensia por a sigui”, tabata Mayda su eksperensia.
Eksperensianan agradabel i desagradabel
Carina ta kòrda ku den su último añanan na polis e tabata na e departamentu di tráfiko. Ta polis tabata kore ambulans, kore kran i tabata hopi envolví. El a eksperensiá algun aksidente ku e no ke ni kòrda riba nan. Esun di mas pió pa Carina ta ku ora tabatin aksidente ku morto komo konsekuensia, e polis por a bai outopsia. Su promé outopsia, ora el a mira e kadaver ku nan a kuminsá habrié, Carina a kai flou i ta su kolega a fangu e. E kos aki a keda molestiá Carina hopi tempu i pa tres siman e no por a kome ni karni. Despues el a opta ku ora tin outopsia, e ta laga otro hende ku tabata na e aksidente kuné pa bai pe.
Mayda di su parti ta kòrda ku tempu nan no tabatin arma, el a bai un asistensia, den Kaya Pedro Wacawa. Nan a bai atendé ku un pleitu entre tata i yu. Ora nan a yega na e kas, nan a baha pa bai paden, el a bai pone man riba e porta pa habrié, pero e tata tabata skondí tras di matanan banda di e porta. Nan no a mir’é pero e tata a baha su machete i Mayda a kita su man nèt, el a mira splenter kita for di e palu. Su kolega a kore drenta paden i hènsòp e hòmber. Mayda ta kòrda kon e hòmber a kap e yu, i ainda sanger tabata spùit. Un kolega a kue un chup di baiskel i pone preshon pa e stòp di spùit sanger. Mayda ta kòrda kon e yu tabata pidi pa yud’é pasobra e no ke muri. Pero lamentablemente el a muri tòg. Mayda kasi no ke papia di e kaso aki pasobra kasi e tambe a pèrdè su man.
Nydia di su parti ta kòrda ku kasi na final di su karera na e departamentu di tráfiko, un pareha ku yu i komader a bin di Venezuela. Nan a bai den taksi pa bai kumpra kos. Dos taksi a pusta ku otro i esun shofùr ta un hende ku a yega di mata un hende un bia kaba riba Pater Eewensweg lagando un señora un bola di karni ku ta den saku mester a hink’é. E mesun shofùr ei tabata pusta ku otro taksi, biniendo Punda, e dos taksinan pa evitá di dal a hala i kai na airopuerto den abismo. Palu di mata a kibra e winshil, drenta paden pasa duars dor di e señora sintá na punta, e hòmber su kara a keda tur destruí. E impreshon ei tabata algu horibel.
E base di polis a bira fofo
Komparando e hende muhé polis 50 aña pasá i awor e damanan eks polis a bisa Djasabra ku tin hopi ku ta hasi nan esfuerso pa bin bon dilanti i hasi nan trabou bon pero tin hopi ku ta laga di deseá. Tantu na nan presentashon. Nydia a siña na Hilversum ku bo ta saludá i bo tin bo pèchi bistí i yama bon dia na e siudadano i esei semper el a hasi i nunka el a hañ’é ku problema. Si mira awendia, e forma di papia ku e siudadano no ta esun indiká pa un polis. Pero Nydia ta kere ku nan no por yuda; e base ta masha importante i e base a bira fofo. E base no ta loke e tabata ántes. Antes tabatin un training i skol di polis serio i ku struktura. I e loke tin awendia riba kaya Nydia ta kere ku ta laga di deseá. E fundeshi no ta bon kaminda e ta aktualmente. I no ta Nydia so a ripar’é pero por tende tur kaminda ku tin algu robes ariba i pa kolmo ta reklutando un estilo diferente di loke tabata ántes. E reklutashon no tabata manera tabata ántes. Awendia ta tuma hende komo polis pa loko. E ‘opleiding’ awor no ta loke nan a siña ántes, bukinan diki, ta un abogado riba pia nan ta pasobra lei ta den nan kabes.
Ami no ta pas ku e polis di awendia
Mayda a bisa ku si e tin di skohe un profeshon bèk, si e mira awor aki, si e tin di bai riba e eksperensia di e tempu ei tabata masha dushi mes, rèspèt i konfiansa ku otro, integridat. Pero awor aki e no ta pas den e sistema aki. Mayda a bisa ku manera e ta tende tur e kosnan di polis awendia, e no sa ku e lo bira polis atrobe.
Polis falta táktika
Carina tampoko tin gana di tabata polis awendia. Pero si e mester a skohe, e lo a bira polis atrobe pero basta tur kos tabata regla. Carina ta haña polisnan awendia di falta táktika, nan no sa kon aserka un hende. E mes a pasa den algu eksperensia ku polis ku el a keda desepshoná. E ta komprondé dikon e públiko ta rebeldia. Tur kos ta kon bo aserká un hende, usa táktika pa konvensé un hende i esei awor aki no tin.
Un aña di konmemorashon hende muhé komo polis
E konmemorashon di 50 aña di polis lo dura sigur te 8 di mart 2022 ora ta e dia internashonal di hende muhé. Tabatin diferente aktividat. Tabatin santu sakrifisio di misa, tin asta un eksposishon di 50 aña polis serka Casandra Martha, a bai keiru i hopi aktividat mas. Tambe un eksposishon di hende muhé polis den archivo nashonal. E konmemorashon a kuminsá for di 8 di mart último i ta dura te otro aña, un aña sigur. Nan ta skibiendo e historia den un buki amplio ku hopi ilustrashon. Tambe a rekordá polisnan ku a fayesé durante di nan funshon.
Djasabra tin otro siman tambe otro entrevista ku 2 polis hende muhé ku a keda 40 aña den servisio.


text:
Met Gala, conoci como e Oscar Night di e mundo di moda, generalmente ta cay riba e prome dialuna di mei. Pero e ta bolbe despues di 28 luna desde su ultimo edicion riba e segundo dialuna di september 2021. Un anochi repleto di strea y invitado, cu a haci nan aparicion riba red carpet. Met Gala di e aña aki tabata un homenahe na e evolucion di e moda Mericano, y e organisadonan a bisa cu nan ta celebra e rol di e marcanan di Merca den defensa di sostenibilidad, diversidad y inclusion.
Siman pasa, Rihanna a revela cu e lo ta e anfitrion di e Met Gala after-party, pues tabata hopi probabel cu e lo capta tur atencion riba e anochi aki. Y el a haci esaki tambe! Net na final, Rihanna a aparece bisti completamente den preto pa salba tur hende.
E yiu muhe di Madonna, Lourdes Leon, a mustra cuero y cabey bou di su cocodek den un Bra Top briyante. E modelo di 24 aña a haci su prome aparicion na Met Gala despues di a aparece riba e cover di september di Vogue. Leon a revela cu e ta cara di Swarovski den e proximo campaña. Segun e marca cu esaki ta sirbi como un plataforma pa representacion di e personanan di tur cultura y orientacion.
Un di e mas extravagantenan tabata Lil Nas X cu manera e estilo di Lady Gaga a revela diferente looks: prome el a presenta cu un capa oro cu tabata cubri tur loke e tabatin abou, ora el a kite, a aparece un harnas oro cu ta tapa di cabes te pia, y su ultimo reveal tabata un body yen di stenchi di cristal cu tononan oro y ocre.
E look di Kim Kardashian tambe tabata un di esnan hopi comenta y a bay viral. E celeb a aparece den un outfit preto di Balenciaga cu tabata cubri di su cara te na su pianan, pero asina mes no tabata imposibel pa no reconoce. Algun dia pasa el a haci haci un look similar riba su Instagram, cu hopi a sospecha cu tabata un pista di loke e ta bay bisti na Met Gala.
Jennifer Lopez – Ralph Lauren Justin Bieber – Drew House & Hailey Bieber – Saint Lauren Lupita Nyong’o Tom Ford Alexandria Ocasio-Cortez & Aurora James Lorde – Bode Dan Levy – Loewe Ciara – Dundas Kendall Jenner – Givenchy Sharon Stone Donatella Versace Winnie Harlow Maluma – Versace Olivia Rodgrigo Serena Williams Erykah Badu – Thom Browne Shawn Mendes & Camila Cabello Emily Blunt – Miu Miu Frank Ocean Whoopi Goldberg – Valentino Kim Petras – Collina Strada Kacey Musgraves – Ralph Lauren Naomi Osaka Storm Reid Anna Wintour – Oscar de la Renta Ella Emhoff – Stella McCartney Troye Sivan – Altu Tessa Thompson Iman – Harris Reed Normani – Valentino Kaia Gerber – Oscar de la Renta Hailee Steinfeld – Iris Van Herpe
Imagennan cortesia: WireImage – Getty Images


text:
DUO ta trata eks-bekadonan deskriminatorio i sin medelei!
DUO ta trata eks-bekadonan deskriminatorio i sin medelei!
Nos di Eks Studiantenan ku Debe DUO (ESKDDUO) ke aserka bo(so) tokante un problema bastante komun ku ta biba bou di nos eks studiantenan ku tin ku paga nan debe bek na e instituto Hulandes DUO (Dienst Uitvoering Onderwijs) .
Ta trata di e sistema di kobransa ku DUO (Dienst Uitvoering Onderwijs) ta implementa riba nos.
Manera ta konosi DUO ta huza e sistema di draagkracht meting pa re-kalkula i baha e montante ku e ex-studiante tin ku paga, despues ku esaki hasi su petishon ora e no por paga e montante original ku DUO a stipula.
E problematika ta ku aktualmente DUO no ta teniendo konsiderashon of miho bisa nan no ta implementando e daargkracht mas, ku konsekuensia ku e montante ku nan ta kobra ta praktikamente impagabel. Nos ta papiando aki di montantenan di entre 500 pa 1000 EURO pa luna ku ta suma entre 1000 pa 2000 florin pa luna, si no ta mas.
Otro punto ta ku ora DUO hasi su kobransa e no ta tene kuenta ku e gastunan mensual manera hypotek i fiansanan ku no ta duna e eks-studiante masha espasio pa por paga e suma impone.
Tur esaki ta pone ku e eks-studiante ku ke paga su debe, ta bin hañe den man di deurwaarder ku ta pone beslag riba su salario/propiedad kela lucha duru pa atkeri i ku ta hinke den un situashon bastande difisil pe sobrebibi i mantene su famia huntu.
Den pasado tatin intento pa juda nos di ESKDDUO dor di sra. Alcala-Walle kaminda ela lanta su fundashon ku e meta pa suavisa e manera di kobransa i drecha e komunikashon entre e eks-studiante ku DUO. Pero lamentablemente hoy dia esaki a bin kaba na aros i koko.
E preokupashon ku nos tin aktualmente ta ku na momento ku bo aserka e aktual minister ku e problema di DUO e ta dirigibu na un di su medewerkers nan ku ta pidibu pa bolbe jena e petishon di draagkracht di nobo.
No ta esaki nos ke komo solushon, nos ta boga pa un solushon duradero kaminda minister Alcala Walle lo tin ku bolbe aserka DUO pa implementa un manera di kobransa ku ta kuadra ku nos situashon bida aki na Korsou.
Nos di ESKDDUO sa ku tin hopi eks-studiante ta kana ront ku e problema aki, pero no tin e kurashi of disponibilidad pa bin dilanti i buska solushon pa e problema aki.
Pesei pa medio di e karta aki nos ke pidi bo persona ku ta labora den media pa juda trese e mensahe aki di manera ku nos por akapara mas eks-studiante ku tin problema pa paga bek. Pa asina nos por bira un bloke pa hala minister di enseñansa su atenshon i pa e atende i bini ku un solushon duradero.
Nos ta konta ku bo persona pa juda nos trese na kla e problematika aki i asina nos por haña atenshon di nos mandatarionan pa hasi algu urgente.
Adhunto nos ta mande e link di nos facebook page ku ta: Studiantenan Ku Debe Duo einan bo por haña e link kaminda tur eks-studiante ku tin mesun problema i ku ke sostene e lucha por inskribi i jena nan datos pa asina nos forma un lista ku ta bai huntu ku un karta pe minister di enseñansa sra. Alcala Walle.


text:
Gio The Legends lo keda un klasiko
"Mi a kuminsá ku un proyekto. Esaki ta “Gio The Legends”. Ta algu manera “Fania All Stars”, kaminda nos ta toka riba pedido, pero no manera Gio Fuertisimo tabata toka kasi tur dia. Ta e intenshon pa toka no mas ku 3 biaha pa luna, unda preferibel lo ta 2 biaha. Banda di ‘Gio The Legends’, tambe mi ta para tras di e banda di mi yu 'Dibo', ku ta "ONE". Mi ta enbolbí den e parti di maneho di “ONE”, unda mi ta parti di e direktiva i ta e konsehero prinsipal. Pa loke ta Farándula mes, e rei di tumba mas hóben ku Kòrsou a konosé, a splika ku kosnan a kambia hopi. 'Gibi', a splika ku e merkado no ta 'rooskleurig' mas. Riba esaki el a duna ehèmpel indikando ku ántes tur dia fiestanan tabata hala 1,500 te ku 2,000 hende.
“Un fiesta ku 600 hende tabata malu i awor e ta unu hopi bon. E situashon tabata mihó. Awor e situashon finansiero ekonómiko no ta asina bon mas i tambe tin mas motibu ku hendenan no ta sali kas fásil mas pa bai fiesta". Lesa e entrevista kompletu.


text:
Otro narco avion ta usa Aruba pa busca droga na Venezuela-Colombia
Ehercito Venezolano a informa cu nan a baha un avion priva abao procedente di Mexico cu destino Aruba. E avion a haci un maniobra sin autorisacion, desviando di su ruta, y a drenta espacio aereo den zona di Zulia, na frontera cu Colombia.
Militarnan a bisa cu e avion Mexicano a wordo basha abao diamars 20 di september 2022 y a cay na Zulia. E avion cu number XB-RXG a wordo basha abao ora ela cambia ruta y bay direccion Venezuela, fontera cu Colombia.


text:
Author: jump18
Pictures of the Closing Ceremony of the first cohort of JUMP18
Prome edicion di JUMP18 un exito completo
Diabierna anochi a tuma luga e ceremonia di clausura di e prome edicion di e proyecto JUMP18. Un proyecto cu tin como meta e bienestar saludabel di e muchanan na Aruba, reduciendo e carga di enfermedadnan asocia cu obesidad infantil. Durante e ceremonia di clausura Dr. Jamiu Busari, Project Leader y pediatra na Dr. Horacio […]
Minister Dangui Oduber: “JUMP18 – Aruba Childhood Obesity Prevention Program” a duna tremendo resultado
ORANJESTAD – Diabierna den oranan di atardi Minister di Turismo y Salud Publico Sr. Dangui Oduber tabata presente na e ceremonia clausural di e prome programa di “JUMP18 – Aruba Childhood Obesity Prevention Program” na Gloria. E ta un programa multidisciplinario den maneho di obesidad den muchanan, afilia na Horacio Oduber Hospital. JUMP18 a cuminsa […]
Minister Dangui Oduber: “JUMP18 – Aruba Childhood Obesity Prevention Program” a duna tremendo resultado
Diabierna den oranan di atardi Minister di Turismo y Salud Publico Sr. Dangui Oduber tabata presente na e ceremonia clausural di e prome programa di “JUMP18 – Aruba Childhood Obesity Prevention Program” na Gloria. E ta un programa multidisciplinario den maneho di obesidad den muchanan, afilia na Horacio Oduber Hospital. JUMP18 a cuminsa 14 di […]
JUMP18 – Aruba Childhood Obesity Prevention Program” with great results
ORANJESTAD – On April 22, 2022, the Minister of Tourism & Public Health the closing ceremony of the first Aruba Childhood Obesity Prevention Program called “JUMP18” at the Gloria took place. JUMP18 is a multidisciplinary childhood obesity prevention program affiliated with the Horacio Oduber Hospital. JUMP18 started on September 14, 2021, to make a difference, […]


text:
Resultadonan di e wikènt di 30/31 yüli di BEVEKO BRIGHT BASEBALL Liga 40 i Liga 50
LIGA 40+
Djasabra 30 yüli
Azucar 13 – The Brothers 10
Pa Azucar: 13 kareda 11 hit i 4 eror. Picher ganadó: Raymond Soerka. Mihó bate: Winston Kirindongo di 3-3.
Pa The Brothers: 10 kareda 10 hit i 9 eror. Picher pèrdèdó: Bryon Kook. Mihó bate: Wendell van ‘t Kruys di 3-2.
Yesterday 9 – Veteranos Otrobanda 1
Pa Yesterday: 9 kareda 8 hit i 0 eror. Picher ganadó: Carl Jurrjens. Mihó bate: Oscar Lebar di 3-2.
Pa Otrobanda: 1 kareda 5 hit i 5 eror. Picher pèrdèdó: Edison Clemencia. Mihó bate: Richel Baromeo i Ramsey Kirindongo ambos di 1-1.
Sta Rosa Memories 16 – Marlins 1
Pa Sta Rosa: 16 kareda 8 hit i 1 eror. Picher ganadó: Geronimo Daflaar. Mihó bate: Randy Lo-A-Tjong di 2-2 i Egbert Polonius di 1-1.
Pa Marlins: 1 kareda 3 hit i 6 eror. Picher pèrdèdó: Juan Carlos Quevedo Valera. Mihó bate: Gilliord Pikerie i Giovanni Pierre ambos di 1-1.
Djadumingu 31 yüli
Quality Stars 8 – Vosama 2
Pa Quality: 8 kareda 11 hit i 1 eror. Picher ganadó: Hayzem Martina. Mihó bate: Vernon Isabella di 3-3; Benito Guilliano i Franklin Benito ambos di 2-2.
Pa Vosama: 2 kareda 4 hit i 1 eror. Picher pèrdèdó: Edward Felix. Mihó bate: Reumerd Monte di 1-1.
Sta Maria Pirates 17 – Marchena Stars 1
Pa Sta Maria: 17 kareda 10 hit i 0 eror. Picher ganadó: David Kirindongo. Mihó bate: Rayon Samuel di 3-2 i Irving Sambo tabata tin un honron.
Pa Marchena: 1 kareda 3 hit i 4 eror. Picher pèrdèdó: Wendell Elizabeth. Mihó bate: Wildrin Vazquez Molina di 1-1.
LIGA 50+
Jandoret Raiders 10 – Veteranos Otrobanda 0
Pa Jandoret: 10 kareda 8 hit i 1 eror. Picher ganadó: Clifton Yziek. Mihó bate: Edmar Cornelia i Rigobert Cijntje ambos di 2-2, Mayron Wijman di 1-1.
Pa Otrobanda: 0 kareda 1 hit i 2 eror. Picher pèrdèdó: Gregory Mathilda. Mihó bate: Gregory Mathilda di 1-1.


text:
Dialuna den careda di 11or mainta alarma a keda activa cu na un deposito patras di edificio di respaldo na...Read more
Kralendijk Boneiro: Diahuebs den oranan di anochi debi na lama bruto e yate a los y a bin pega na...Read more
Willemstad: Diahuebs mainta un tempo a pasa riba Curacao y consecuencia basta awa a cay y laga camindanan bou di...Read more
Diahuebs atardi riba Seri Teishi un homber coriendo den un Honda Fit biniendo for di pabou direccion pa rotonde Balashi,...Read more
Diahuebs merdia na e rotonde Piedra Plat a sosode un accidente unda chauffeur di un daihatsu a bay den banda...Read more
Un tempo cu a concentra specialmente pabou pero area zuid di nos isla te cu ex Sasakiweg. Hopi hende a...Read more
Diamars den careda di 1:30 atardi riba e caminda di Moko a sosode un accidente unda chauffeur den un toyota...Read more
Diamars merdia riba e caminda di Mahuma pa e birada skerpi di peppep pa Buena Vista chauffeur den un honda...Read more
Dialuna merdia varios mayor para pafo di EPB Hato a yama polis informando di un pelea grandi entre algun hoben,...Read more
Diadomingo anochi riba e caminda di Shiribana dilanti di lox sing supermarket un homber a sali for di e supermarket...Read more
Diadomingo anochi riba e caminda di Shaba net dilanti di do it center, un accidente entre dos auto a sosode...Read more
Riba Caya Ernesto Petronia diadomingo anochi net dilanti misa di playa polisnan a topa cu un hyundai elantra shinishi cu...Read more
Diadomingo anochi habitante di Jan Fleming a scucha un desordo y ora a sali wak a constata cu su auto...Read more
Diadomingo pasa di 6or atardi den caya Bohi na Mabon a surgi un bululu formal entre varios persona unda tabatin...Read more
Diabierna den careda di 11:30 anochi riba e caminda di Savaneta otro banda di kazerne dilanti dominos a sosode un...Read more
Diabierna atardi riba e caminda di Modanza pa Sero Patrishi a surgi un pelea formal entre 9 hoben unda nan...Read more
Diahuebs anochi dilanti di Riu Antillas net pa subi e tereno un taxista den un hyundai van a dal contra...Read more
Diaranson anochi na e crusada di Prof Lorentzstraat y Weststraat un accidente fuerte a keda registra unda un señora den...Read more
Diaranson merdia riba La Sallestraat net banda di Imeldakleuterschool un señora coriendo den un honda a bira malo tras di...Read more
Diaranson mainta alarma a keda activa na Save More Bubali unda un mama pa descuidao a lock ports di auto...Read more


text:
Un reakshon di Ini Statia
L.S.
Djabièrnè 28 di ougùstùs último mi a presensiá estreno di e obra di teatro nobo E dekonstrukshon di Edsel K. skibí pa Albert Schoobaar i dirigí pa Silvia Andringa; un produkshon di Teatro Kada Ken. Mi ke felisitá henter e tim di Teatro Kada Ken ku e gran logro akí, spesialmente Albert Schoobaar (aktor/lider artístiko), Norma Cova (aktris), Eurshley Davelaar (aktor), Gideon Donker (aktor), Edwin Lopez Ramirez (produkshon), Laura Quast (dramaturgia), Ariadne Faries (diseño gráfiko), Jeroen Heuvel (material edukativo) i diferente otro mas ku a sostené i traha duru pa realisá e obra akí.
E obra a emoshoná i impaktá mi profundamente. Na un manera sutil i delikado i a la bes penetrante E dekonstrukshon di Edsel K. ta konta e historia di un amistat bunita entre Edsel i Kai ku fo’i chikí ta krese huntu den e mesun bario. E dos amigunan inseparabel ta primintí otro di sostené otro ni maske kiko pasa. Pero segun nan ta krese, ta bira mas difísil pa Edsel kumpli ku su promesa. Un suseso sin sentido i inkomprendibel ta laga tur hende babuká i ku e sintimentu di un misterio ku ta parse insolushonabel.
Kuater aktor ta konta e historia akí na un manera sorprendente. Hilaridat, humor, suspenso i emoshon ta interkambiá i flui kontinuamente den otro. Kada atributo i rekesito chikí ta duna su toke spesial na e esenario. Albert Schoobaar i su tim a sa di surpasá nan obranan anterior i trese e temanan di amistat, traishon, amor, toleransia i e kurashi pa ta bo mes riba un nivel mas universal i mas profundo ainda. A la bes e situashonnan presentá ta keda rekonosibel pa nos komunidat.
Durante henter e presentashon mi a sinta konstantemente na punta di mi stul; mi a hari, gosa, emoshoná ku awa na wowo, sigui pensa i reflekshoná. Na final bo ta sintibo kompletamente responsabel i parti di e totalidat ku nos ta yama bida. Manera ún henter e públiko a lanta para i keda aploudí minütnan largu. E sintimentu di katársis ku a dominá serka hopi hende na final ta esun di speransa i orguyo, komo sifuera ta nos komo habitante di nos isla a presta, krea i manifestá e realidat akí huntu.
No ta kedami nada otro di rekomendá tur hende pa bai wak e obra akí pa sikiera bo sali afó un tiki mas enrikesé òf a lo ménos ku un eksperensia di bida mas.
Lo presentá E dekonstrukshon di Edsel K. pa tur skol sekundario durante henter e aña skolar di 2009-2010. Ya kaba un sierto kantidat di skol di sigur 3000 alumno a inskribí pa wak e obra. Presentashon pa públiko general ta dia 4, 5 i 18 di sèptèmber, 2, 3, 30 i 31 di òktober, 6 i 7 di novèmber 2009 pa 8 or anochi na Huize Welgelegen, Habaai. Tur sobrá informashon ta den e anekso.
Kordialmente,
Ini Statia


text:
Mayan den oranan di merdia ta bay tin un ceremonia di bandera unda ta hisa e bandera di Hulanda y Aruba halfstok na Bestuurskantoor, na tur otro edificio di gobierno, na edificio di VNO, scolnan y embahadanan. Tambe ta tene un minuut di silencio. Esaki gobierno di Aruba ta informa:
“Di e forma aki gobierno di Aruba y comunidad ta uni nan mes na e luto nacional na Francia unda cu diabierna ultimo mas cu 130 hende a perde nan bida y hopi ta luchando pa sobrebibi e atentado terorista, cruel y sin ningun sentido riba humandidad. Un atentado cu ta sacudi e fundeshi di libertad cu Franica ta asina orguyoso di dje. Aruba ta duna di e forma aki muestra di apoyo y convivencia na e pais Europeo aki , na esnan cu a perde un famia of ser keri y na mes momento ta rechasa den forma categorico atentadonan di e indole aki, unda semper bidanan inocente ta bay perdi. Laga nos hunto para fuerte y bisa no na terorismo na tur parti di mundo. Extremismo ta loke ta hibando mundo den e caos total aki. Ta nos mes y nos so, mustrando solidarismo y rechasando pensamentonan diabolico por para e racha di atentadonan sangriente cu un grupo sin consenshi ta causando na mundo.”


text:
TOUCUMEN, PANAMA- Ya pa algun tempu kaba tin un tendensia den e mundu di aviashon pa pinta un avion na kolónan di antes. Entre otro por a mira esaki serka KLM, Avianca i American Airlines.
E kompania di aviashon, Copa Airlines, awor aki tambe a disidí di pinta un avion den kolónan di komienso di añanan 90 di siglo pasá. Copa a hasi esaki komo parti di nan selebrashon di e di 75 aña di eksistensia.
E avion a wòrdu pintá dor di e sentro di servisio di aviashon di Copa Airlines mes, na e aeropuerto di Tocoumen, siudat di Panamá.
Orguyoso
E presidente di Copa Airlines, Pedro Heilbron, a bisa ku e ta hopi orguyoso di e trabou duro den e 75 aña ku a pasa, pa yega kaminda e aerolíña ta awor aki, komo un di esnan mas grandi den área di Latino Amerika, Sur Amerika i Karibe.


text:
Si cambia leynan cu ta pone tanto e mama como e tata responsabel pa e yiunan, hombernan lo pensa miho prome cu traha yiu?
Awe ta ‘Dia Internacional di Famia’. Mi ta pidi bo pa tuma un rato pa wak un video cu ta mustra nos hopi cla pakico ta importante pa nos no bira cara pa e realidad scondi den mas famia cu nos ta kere.
‘E berdad scondi’ ta un testimonio di pobresa na Corsow. Situacionnan cu ta conta pa mas isla y pais, tambe pa Aruba. E cosnan di bida cu no tur hende kier wak. E circulo vicioso di pobresa. E abuso sexual den famia. E buskeda pa amor di un muhe jong cu a pasa den tur e situacionnan aki. Y toch e ta hasi e esfuerso pa papia cu su yiunan pa nan tin un miho bida. Pero e no por su so.
E mama di 3 yiu y 27 anja ta bisa: ‘Mi no kier pa mi yiunan pasa den mesun cos cu ami a pasa aden.’ Y toch den tantisimo caso bo ta mira cu den e buskeda pa amor, felicidad y proteccion, muchanan jong ta atrae net e hende den su bida cu ta lag’e pasa den loke e no tabata kier. Manera e senjora cu ta guia mamanan den situacion di pobresa ta bisa; ‘E ta bay hopi mas profundo, cu bo lo pensa na prome instancia.’ E berdad ta cu e tin hopi di hasi cu cicatrisnan di bida. Y sin guia adecuado y comprenshon di otro, e persona ta keda pega. Pasobra niun hende a sinj’e balora su mes. Tampoco pa e explora di ki forma e por sali di pobresa dor di usa un posibel talento cu e por tin.
Tin ora mi ta puntra mi mes si e hendenan cu tin cu yuda e mamanan aki tin mas facilidadnan pa traha cun’e, e lo por yuda mas? Si cambia leynan cu ta pone tanto e mama como e tata responsabel pa e yiunan, hombernan lo pensa miho prome cu traha yiu? Si pueblo henter cuminsa wak hende den necesidad cu wowonan di compashon, y yuda pa nan haja mas balor propio, nos lo crea un miho comunidad?
Cosnan pa pensa, pa ami y abo…
Stima bo famia y stima tur famia…
Mi ta imagina mi mes cu si Cristo Hesus para awe den e haltura di mas halto, e ta wak tur e Bondad y tur e Retonan den un mundo confundi…
E soledad di Cristo Hesus den e mundo actual.
Buscando un potret di Cristo Hesus, esun aki a capta mi atencion y curason. Mi ta wak den e wowonan, e mirada cu ta wak leu aya y toch asina cerca di su mes, paden. Mi ta wak e mannan crusa y ta purba pensa cu e mente di Cristo…
Kico Cristo Hesus a pensa ora e tabata su so. Den hoffi di olijfi y e ciudad na su pia. Su so su so cu su Tata Celestial. Sabiendo kico ta E caminda, E dolor, cu como yiu di hende, E lo pasa aden.
Mi ta imagina mi si Cristo Hesus lo ta sinta riba e mesun baranca ey awe y ta wak bek riba e mundo. Mi ta kere cu E, como un Bon Wardador lo ta hopi impreshona cu e cantidad di bunita cosnan cu ta sosode den mundo… e hendenan di Bon Boluntad cu den tur adversidad y dificultad ta keda duna Bida na e Lus di Speransa pa un dia logra un mundo cu pas y hermandad.
Mi ta imagina mi mes cu si Cristo Hesus para den e haltura di mas halto, e ta wak tambe tur e gueranan, e destruccionnan, e bidanan inocente cu ta caba pa via di conflictonan den cua nan no tin arte ni parti. E ta wak e soledad di e hende den un mundo confundi. E ta wak e excesonan, e inhusticianan y e abusonan.
Mi ta imagina mi cu e ta pensa ‘Mi rumannan stima, mi lo kier pidi boso pa den e Dianan Santo aki, traha un tiki tempo, para keto un rato, sera bo wowo, bay paden y sinta un rato banda di mi riba e baranca den e hoffi di olijfi. Crusa bo mannan, sera bo wowonan, bay paden y hasi contacto cu bo curason y scucha mi curason. E ta pidi bo, pa nos hunto rescata e Birtudnan di Bida, aplica nan den bo bida di tur dia. Laga nan ta bo guia. Ban re-establese e Paraiso cu un dia mi Tata a brinda boso. Den nomber di tur e criaturanan cu ta cana rond, buscando nan felicidad den un mundo, bastante confundi….’
‘Nos no a hereda e Mundo aki di nos ancestronan. Nos a fi’e di nos Jiunan.’ ~ Proverbio Indjan
Nos por mira nan wowonan chikito spanta ora nos mira noticia di guera, na television y den corant. Y wak bon, hopi biaha un mucha lo busca su peluche pa bay cu n’e. Ora e ta bay drumi, sali, biaha y si, te hasta ora e ta huy di guera of di violencia. ‘Stranjo, no?’, un adulto lo pensa. No, pasobra te hasta den un mundo marca pa violencia, muchanan semper lo sigi hunga tur caminda.
Den e drama di e avion di Malaysia Airlines e potretnan cu mas a toca e curason di hende ta esunnan di e buki di un mucha cu tabata abordo, e peluchonan y pa no lubida e potret di e soldad cu e macaco.
No ta stranjo, pasobra maske nos no ta realisa, majoria sentimento di dolor y alegria den nos bida tin nan rais den nos anjanan di mucha chikito. E potret di e mucha y su pelucho un caminda den nos memoria ta hiba nos bek na e mucha den nos mes y un mundo inocente cu casi ya no ta existi.
Y esaki podise a bira pio cu e popularidad di e social media y e libertad di expreshon cu facilmente por transforma den libertinaje di expreshonnan emocional. Ora mi wak riba Facebook, mi ta haja e impreshon cu tin hopi hende a bira experto den tur materia. Ta parse cu hende ta competi pa ken tin rason of E berdad, lubidando cu E Berdad ta haja un cara diferente den cada opinion personal. Ora mi sinti cu hende ta competi pa ken ta haja mas atencion, esaki ta pone mi bira keto di paden, pasobra mi no kier ta den e ratrace ey. Mi ta sinti cu cambio den e forma cu nos ta wak bida lo bin solamente ora nos por jega na e puresa den nos curason. Anto aki e criaturanan chikito den mundo y cu nos tambe un dia tabata, ta hunga un rol atrobe. Solamente mirando bida for di e wowonan di un mucha, nos por bay bek na e estado di conciencia cu ta puro y no por ser cumpra ni corumpi. Y te na e momento aki, nos ta cla y prepara pa hasi nos trabou como adulto.
Mi stima bida y mi lo kier laga un mundo pa mi yiunan y mi nietonan atras cu ta miho cu loke mi a haja. Y mi sa cu den curason di cada ser humano tin e deseo di ta felis y hasi otro felis. Lastima cu materialismo y hamber pa poder a cambia hopi hende nan prioridadnan.
Ami semper lo kier mantene mi vishon di nos mundo como un Shangri La of Utopia, pasobra por. E ta rekeri conciencia y e lidernan adecuado cu no tin prijs riba nan cabes. Pa mi e ta bay pa hende por biba den respet pa otro y pa tin lugar pa cada hende. Y e simbolo ta e mucha cu ta e guardian di nos consenshi.
Felis dia di tata na tur cu di un of otro forma ta cumpli cu e rol di tata
E Tata ideal, un bon ehempel, un inspiracion, un fuente di confiansa, un brasa, un schouder pa bo yiu jora su pena, un hari pa bo comparti, un conseho cu su yiu por scucha, un fuente di confiansa.
Tempo cu tata y yiu por comparti tin ora ta haja nan balor atraves di tempo cu mas experencia y sabiduria.
E tata ideal ta haja bida cada biaha cu un yiu nace. Cu e bida nobo ta nace y crese sonjonan nobo, speransa nobo. Pero tambe retonan nobo.
E retonan, juist. Nan ta esunnan cu cada bes por pone un capa scur mei mei di e tata y su sonjonan. Situacionnan cu ta aparece y cu como hende bo no ta tene cuenta cu n’e. Tin hende cu ta enfrenta nan y busca un otro caminda pa jega na e mesun resultado desea. Tin otro hende cu ta busca alivio pa nan retonan den cosnan cu ta aleha nan juist di e yiu cu tanto nan a stima. Un amor cu ta bay bek te e momento cu nan a topa otro pa prome biaha. Esaki ta ora e yiu a dal su prome grito di bida.
Bida no semper ta cumpli cu nos sonjo y speransanan. Pero ta e persona su escogencia pa mantene su mes na su ideal, promesa y compromisonan. Retonan no t’ey pa hasi bida imposibel. Nan t’ey juist pa nos desaroya nos talentonan y no laga un di e responsabilidadnan mas grandi den bida cay.
Awe ta dia di tata. Tum’e como un dia pa haja bunita regalo y cosnan tierno traha na scol. Tum’e tambe como un dia pa reflecciona riba kico ‘ser tata’ pa bo ta ensera.
Pasenshi, amor, compashon, empatia, pordona, compronde, madures, tempo comparti. Podise esey ta e esencia di e tata ideal?
Felis dia di tata na tur cu di un of otro forma ta cumpli cu e rol di tata.
Bo tabata sa cu na Aruba antes tabata sconde webo di plastic cu mangel aden, pero tambe webo herbi. E mucha por come esaki tambe.
Hopi hende ta puntra kico e webo y e conenchi tin di hasi cu otro? Un conenchi no por pone webo, toch? Esey ta berdad! Pero tanto e webo y e conenchi tin di hasi cu e esencia di Pasco Grandi cu ta ‘bida nobo’. Originalmente e celebracion di ‘bida nobo’ ta bin di paisnan Europeo cu ta celebra e periodo cu frui ta caba y primavera ta cuminsa. E periodo aki flornan ta sali atrobe, e parhanan ta pone webo y e conenchinan ta nace. Pasco Grandi ta conta nos di e resureccion di Hesus Cristo. Di su bida nobo y nos bida nobo. Historia a pone cu cerca e muchanan chikito, e dos tradicionnan aki a cay hunto den e celebracion di Pasco Grandi.
Bo tabata sa cu na Aruba antes tabata sconde webo di plastic cu mangel aden, pero tambe webo herbi. E mucha por come esaki tambe.
Con exactamente e conenchi y e webo a bin hunto den e buscamento di webo nos no sa exactamente. Podise pasobra esaki ta un forma mas facil pa muchanan compronde kico bida nobo ta. Si nos wak bon tin hopi elemento educativo den e buscamento di webo. E mucha mester hasi su best pa e haja e webonan. Si e logra, e tin un recompensa, e ta haja un regalo. E mucha ta sinja hasi actividad hunto y hunga cu otro mucha. Nan ta verf e webo y esaki ta tene nan bezig na un forma creativo. Tur esaki ta sinja e mucha cosnan cu por benefici’e ora e bira grandi. E ta sinja balornan educativo y creativo. Leuk pa sa, toch?
Nos tur sa cu e momentonan mas dushi den famia ta ora nos por hasi cosnan hunto.
Tin cosnan leuk cu bo por traha hunto cu bo yiu pa carnaval cu ni mester costa placa, pero bo por traha cu material cu bo tin na cas. Wak ki tin na carton, flor artificial,
Nos tur sa cu e momentonan mas dushi den famia ta ora nos por hasi cosnan hunto.
Tin cosnan leuk cu bo por traha hunto cu bo yiu pa carnaval cu ni mester costa placa, pero bo por traha cu material cu bo tin na cas. Wak ki tin na carton, flor artificial, lijm, revista, glitter, sinta y sker.
Laga e potretnan aki inspira bo y laga bo fantasia traha.
Mi ta desea bo hopi momentonan di felicidad y creatividad hunto cu bo yiu(nan).
Bo tabata sa cu tur siman Sint y su Pietjes tin reunion? Den e reunionnan aki nan ta papia hopi riba ‘bida’ y kico ta importante pa pasa den e bida di nos muchanan.
Sinterklaas ta na Aruba y den tur e dianan siguiente e ta hopi ocupa pa scoge regalonan pa su fiesta di cumpleanjo dia 5 di December. Pa Sinterklaas e dia ey ta hopi importante. E ta un dia di fiesta y un dia di alegria. Sinterklaas kier pa e dia aki tur mucha ta contento. Sinterklaas ta bieuw, esey ta berdad, pero e sa tur cos cu ta pasando den mundo. Sint sa cu Steve Jobs a muri, e sa cu hopi mucha ta gusta bay riba Facebook awendia. Tur esaki e sa pasobra su Pietjes ta conta Sint esaki. Bo tabata sa cu tur siman Sint y su Pietjes tin reunion? Den e reunionnan aki nan ta papia hopi riba ‘bida’ y kico ta importante pa pasa den e bida di nos muchanan.
Asina Sint ta haja leuk si majornan por pasa mas tempo cu nan jiunan.
Sint ta haja leuk pa mama, tata y yiunan hasi mas actividad hunto den famia. Pa e motibo aki Sint a laga su Pietjes pasa rond y wak unda nan ta bende weganan leuk pa hasi den famia. Continue reading “Sinterklaas ta duna regalonan educativo.”
Drs. Mitsy Willems, psicologo clinico ta comparti e caso aki di e hoben aki cu duna permiso pa comparti su experiencia. Meta ta pa kibra silencio rond di e tema y pa hendenan sa cu judansa ta posibel.
Un contribucion di drs. Mitsy Willems, psicologo clinico
Un storia cu ta impacta “Abuso di Mucha” y EMDR
Drs. Mitsy Willems, psicologo clinico ta comparti e caso aki di e hoben aki cu duna permiso pa comparti su experiencia. Meta ta pa kibra silencio rond di e tema y pa hendenan sa cu judansa ta posibel.
Awe e tin 28 aña di edad y tin problema cu su pareha. Ora nos a cuminza sondea a resulta cu tabatin tres abuso sexual den su ninjes. Un na su 4 aña, di dos na su 5 aña y di tres na su 7 aña dor su welo. Awo cu su welo a muri e la tuma desicion di bisa kico a pasa na su mama y a la vez busca ayudo. Continue reading “Abuso di Mucha y tratamento exitoso cu EMDR”
Un bunita actividad pa sera vakantie y cuminsa scol jen di etiket…Diasabra, 8 di Oktober ta bai tin bautismo y presentacion di “Kaylee, reina di carnaval”, tur den un ambiente carnavalesco. E autora Denise de Jongh-Rekwest pa medio di esaki ta invita tur mucha pa bin celebra cu nos e lanzamento di e precioso buki aki.
Kaylee,reina di carnaval ta un buki di etiketa pa mucha.
Diasabra, 8 di Oktober ta bai tin bautismo y presentacion di “Kaylee, reina di carnaval”, tur den un ambiente carnavalesco. E autora Denise de Jongh-Rekwest pa medio di esaki ta invita tur mucha pa bin celebra cu nos e lanzamento di e precioso buki aki.


text:
Esaki sigur ta e apertura di un porta pa tur e muchanan special!
ORANJESTAD (AAN): Cuater hobencita local a participa recientemente den e evento Festival del Talento y la Belleza Internacional 2022 na Republica Dominicana unda nan a logra representa Aruba den un forma tremendo logrando varios premio.
Den e participantenan tabata tin un mucha special, Tanique Chan, cu a acapara hopi atencion. Tanique a haya oportunidad pa bay modela durante e 'Fashion Week' na New York.
Pronto Aruba lo wak tur su 'performance'. El a haya un yamada di Miss World Caribbean cu a yame y papia cu ne directamente.
Esaki sigur ta e apertura di un porta pa tur e muchanan special pa nan tambe wordo inclui y trata igual, Chastity Kock, directora The Chaz Modeling & Talent School a indica.
Masha pabien na Tanique. Sigui cu e tremendo trabao.
https://diario.aw/categories/noticia/general/tanique-chan-a-haya-oportunidad-pa-modela-den-e-fashion-week-na-new-york#sigProId241f1cbcf9


text:
ORANJESTAD: Cera conoci un tiki mas di cerca cu sr. Romualdo Roly Croes, ken diasabra ultimo a wordo honra cu e reconocemento di Baluarte den Deporte 2021. Sr. Croes den añanan 60 y 70 a dedica su curpa y alma na e deporte di boxeo. Sr. Croes a bringa no solamente na Aruba, pero tambe den exterior. Sr. Croes a saca cara di Aruba unda cu e la bringa y hiba deporte di Aruba den e ring internacional.
Na edad di 13 aña sr. Croes a cuminsa den e mundo di boxeo bou guia di entrenandonan: sr. Fenchi Kock y sr. Battling Siki (George Pantophlet). Den peleanan amateur sr. Croes a gana sr. Buchi Orman y sr. Juan Blanco, ambos boxdo di Aruba. Na edad di 17 aña sr. Romualdo a wordo acerca pa entrenando sr. Osvaldo Mier pa bay train boxeo na Puerto Rico. Dia 29 di juli di aña 1971, na edad di 19 aña sr. Croes a cuminsa cu su carera profesional. Dos bes sr. Croes tabata ‘top sparring partner’ pa ‘fighting’ Mack. Despues sr. Croes a haya ‘top fight’ contra di e boxdo sr. Eduardo Herrera y a bringa tambe contra di su top contrincante sr. Pedro Barcasnegras.
Sr. Romualdo a yega di gana sr. Fredy Diaz cu a bringa despues contra di sr. Rigoberto Riasco kende tabata campeon di mundo e tempo ey. Despues sr. Croes haya un otro un oferta pa bay train na Colombia cu sr. Henry Castillo, pero a opta pa keda Aruba. Dia 4 di october 1974, sr. Romualdo Croes a bringa su ultimo pelea, despues di 2 aña sin box, contra sr. Achmed Hamoud di Curaçao y a gana e pelea aki. Despues di e pelea aki Romualdo a retira di mundo di boxeo.
Premio Excelencia den Deporte y Minister Endy Croes ta felicita sr. Romualdo Croes cu e reconocemento Baluarte Deportivo 2021 danki pe dedicacion amor y aporte den e deporte di boxeo di Aruba.


text:
ORANJESTAD - Mirando e cantidad di casonan di COVID positivo tur siman na Aruba, Departamento di Salud Publico (DVG) dialuna a haci un yamado na e grupo di risico mas grandi cu ta ciudadanonan di 60 aña bay ariba pa pasa busca nan boostershot mas pronto cu ta posibel. E virus di COVID no a disparce, e tey y ta sigui transmiti su mes di un persona pa otro.
Segun datos di DVG e grupo di risico mas grandi cu ta esnan di 60 aña bay ariba 90% a ricibi nan prome vacuna, 87% nan di dos vacuna, 54% e prome booster y unicamente 8% nan di dos booster. E porcentahenan bou di e grupo mas vulnerabel pa COVID sigur ta un precupacion pa DVG, mas ainda mirando e cantidad di casonan di COVID positivo tur siman.
DVG kier recorda comunidad cu COVID tey presente y cu no ta pasobra bo persona a vacuna algun tempo atras nifica cu bo ta proteha pa bida largo, tampoco e no nifica cu bo persona no por haya COVID of cu bo no por bira hopi malo di esaki. Efectividad di e vacuna ta baha cu tempo pa cual motibo DVG ta haci e apelacion na e grupo di 60 aña y mas cu no a ricibi nan prome of di dos vacuna, of no a ricibi nan prome of di dos booster ainda pa pasa libremente sin mester di cita na edificio di DVG situa na Caya Ing. Roland Lacle # 4 na Oranjestad, unda tawata antes Lands Laboratorio na Playa. Nos ta habri for di 8or di mainta pa 12or di merdia y parti atardi for di 1or pa 4or pa tur persona por pasa busca nan vacuna y sigui ta proteha contra COVID-19. Pa por haya e prome of di dos booster e persona mester a ricibi su ultimo vacuna minimo 3 luna of mas pasa y un persona cu a haya COVID por haya su boostershot 3 luna of mas despues di a test positivo.


text:
Oranjestad-Awe 31 di maart 2015 Gabinete Eman un biaha mas lo mester bay paga un suma di 5.1 miyon dollar (9.2 miyon florin) y esaki relaciona cu e escandalo di e garantianan duna door di AVP durante nan gobernacion di 1986-1988.
Manera nos tur sa caba, durante Gabinete Eman I, miyones di dollar na garantianan den forma descabeya a ser duna na e Mafianan Italiano y esaki relaciona cu e tres proyectonan hotelero Eagle Beach Hotel (Ramada), Beta Hotel y Plantation Bay Hotel y cualnan tur a fracasa y laga den ruina atras. Resultado final di henter e tragedia aki ta cu pais Aruba – basa riba sentencia di Corte Internacional na Den Haag – mester a paga di inmediato (‘uitvoerbaar bij voorraad’) un suma di $206.000.000,00 (206 miyon dollar) pa tur e bagamunderianan cometi pa Gabinete Eman 1 y partido AVP. Hecho ta cu si no a percura pa paga e suma aki, nos pais lo a bati bancarota. E tempo ey Gabinete Oduber cu a caba di asumi gobernacion a haya su mes obliga pa trece un solucion pa cu e pago di e debenan miyonario aki laga atras door di AVP.
Sinembargo Gabinete Oduber no a sinta yora, pero cu curashi y determinacion a bay Italia, a negocia cu SACE y a logra un reduccion di e debenan di garantia cu 100 miyon dollar. E acuerdo a ser firma dia 11 di oktober 2002 door di e General Manager di SACE, Giorgio Tellini y pa Aruba ex-Minister President Nelson Oduber y ex-Minister di Finanzas Nilo Swaen. E acuerdo a encera cu lo paga 55 miyon dollar cash y e restante lo wordo paga durante 15 aña largo – te cu 31 di maart 2018 – na un suma di 5.1 miyon dollar (= 9.2 miyon florin) tur aña. Pues den total ya un suma di mas cu 200 miyon florin a ser paga na SACE durante e ultimo 11 añanan! Si ta bon awe lo tuma lugar e di 12 pago di e garantianan y despues lo tin cu haci 3 pago mas (2016/2017/2018) y p’asina Aruba porfin sali completamente for di e desaster cu AVP a hinca nos pais aden mas cu 25 aña pasa.
Alavez laga e dia di awe ta un dia di reflexion pa un y tur den e pais aki realisa cu e mesun bagamunderia y desaster financiero di Gabinete Eman lo sigui den e proyectonan PPP (Pa Pueblo Paga) di mas cu 2.4 biyon florin, caminda e pagadornan di belasting lo tin por lo menos 30 aña pa paga pa tur e proyectonan aki.


text:
KRALENDIJK – Un suidadano di bario Amboina ta hopi desapuntá ku kanalnan kobá den e bario, i no a wordu será bèk korektamente.
“Komo habitante di Amboina prekupá, mi ta trese dilanti públikamente loke no ta korekto den e bario pa loke ta trata kobamentu di kanal i sera nan bèk. Sigur ya pa 2 aña òf mas TELBO N.V. tabatin e proyekto den Bario Amboina, kaminda a koba pa pasa instalashon di faiber na tur kas. Sinembargo te dia di awe, mayoria kanal ku ta krusa duars den kaminda, a keda tapa ku tera i no asfalt òf betòn. Nos komo habitante ta fadá di kore dal nos outo den kada un di e kanalnan ku ta yená ku tera. Mayoria di nan e tera a sak, òf áwaseru a laba e tera bai kuné. Si un persona ta deseá pa bai Sentro di Bario Amboina òf ta biba den e área pega ku e Sentro di Bario, e no por skohe pa pasa banda di buraku. Awor sí ta di mas! Nos ta hasi yamada na TELBO òf Gobièrnu di Bonaire pa nan departamentu konserní atendé ku e situashon. TELBO òf otro kompanianan ku haña pèrmit pa koba riba karetera públiko, no mester laga esaki den e estado manera a hañ’é? Asina ta koba rònt Boneiru i bai laga burakunan habri. Mi ta spera pronto nan duna atenshon na e situashon den bario Amboina”, e suidadano a bisa.


text:
Hasi bo donashon
Fundashon pa Konsumidó ta un organisashon independiente ku ta traha na vanguardia di konsumidónan na Kòrsou. Komo un organisashon ku no ta mará na hasi ganashi, ni ideologianan polítiko òf interesnan komersial, Fundashon pa Konsumidó por hasi bon uso di donashon di abo konsumidó pa realisá proyektonan na benefisio di konsumidónan. Bo por hasi bo donashon riba e kuenta di banko GIRO 1104733.
Tur loke Fundashon pa Konsumidó risibí via di spònser lo wòrdu usá pa kubri gastunan di proyektonan na bienestar di konsumidónan.


text:
Caya G.F.Betico Croes – Diaranson mainta rond di 10:30 polis y ambulance a bay ariba Caya G.F.Betico Croes unda a sosode un accidente cu hende herida.
E accidente a sosode ariba e crusada cu ta bay pa Caya Solo.
Na yegada di polis a topa cu un Nissan Pathfinder y un Nissan Versa. Na stuur di e Versa tawata un señora chauffeur di edad y e tawata tin mester di atencion medico.
Na e sitio nos a compronde cu e Versa maneha pa e señora lo tawata tin e señal poni pa bay rechts, pero a sigui strit. Chauffeur di e Pathfinder cu a mira e señal pa bay rechts a confia y a subi caminda hayando su mes den un accidente.
Caminda a wordo cera un banda, autonan ariba rotonde di Dadelstraat no por a bay direccion pabou pero trafico direccion rotonde Dadelstraat si por a continua normal.
Ambulance cu a yega e sitio mesora a duna e señora e atencion necesario.


text:
Kralendijk – E temporada di yobida a kuminsá atrobe i esei ta nifiká ku e chèns pa e malesanan Dengue, Chikungunya i Zika ta oumentá. E departamento di Salubridat Públiko di Entidat Públiko Boneiru ta pidi tur habitante pa tuma medida pa evitá ku e malesanan akí ta plama.
Un tipo di sangura, Aedes aegypty, yamá tambe sangura di Dengue, ta transmití Dengue, Chikungunya i Zika. E sangura aki ta biba prinsipalmente den kas i kurá di hende. E sangura muhé ta pika hende pa por chupa sanger ku e mester pa alimentá su webunan den su kurpa. Despues e ta buska opheto ku awa aden pa pone su webunan. E sangura di Dengue tin un preferensia fuerte pa opheto artifisial ku parti paden lizu i awa kla.
E manera mas efektivo pa prevení Dengue, Chikungunya i Zika ta eliminá tur lugá kaminda sangura por brui. E sangura ta pone su webunan den awa ku ta para ketu, manera den baki di plèstik, tayer di outo, bòter, bleki i hèmber den kua awa ta keda para. Pa e motibu ei, Departamento di Salubridat Públiko ta hasi un yamada na tur hende pa regularmente kontrolá i deshasí di tur opheto ku por kontené awa den i rònt di kas. Bo tin baki òf barí pa kohe áwaseru pa mata òf bestia? Tapa esaki bon sangura. Por ehèmpel por hasi esaki ku un paña òf skrin kontra sangura ku un faha di elastik ku ta span rònt di e parti habrí.
Banda di kombatí kriadero, ta importante ku bo ta evitá ku e sangura di Degue ta pika bo. Durante e temporada di yobida, bisti paña ku ta tapa bo kurpa, usa produkto ku ta kore ku sangura (manera DEET) i tene bo kas liber di sangura usando skrin i eventualmente flit paden di kas. E sangura ku ta plama e malesanan akí ta aktivo durante dia i spesialmente mainta tempran i atardi. P’esei drumi den dia bou di un muskitero.
Departamento di Salubridat Públiko ta informá ku na e momentu akí no tin siñal ainda di sirkulashon di Dengue, Chikungunya òf Zika na Boneiru.
Bo tin mester di konseho òf yudansa ku tratamentu di renbak òf barí di awa? Tuma kontakto ku Sekshon Kontròl di Vektor (Sectie Vector Controle) via 715-5324.


text:
ORANJESTAD – “Tin hopi daño kaba, pero si Jose tambe pasa mayan lo ta un desaster.”Walter Hellebrand di Monuments Foundation na Sint Eustatius a kaba di tira un bista pafó. E daño na kosta despues di orkan Irma ta grandi, hopi kas ta destruí i e bientu a basha palu di koriente abou.
Despues di Orkan Irma ta sigui un tempestat mas. Ta trata di tempestat tropikal Jose, ku segun espektativa lo bira un orkan.
No tin komunikashon
Komunikashon riba kasi tur e islanan a kai: ta via internet so por alkansá Hellebrand ainda. E no por alkansá su ruman ku ta biba na Sint Maarten. “Delaster kos ku mi a tende ta ku tabata impetuoso: tur kos ta destruí.”Hellebrand ta bira emoshonal ora e kòrda. “Durante orkan Luis na 1995 el a pèrdè tur kos. E mester a konstruí tur kos di nobo i awor esaki ta sosodé.”
Imágen: Walter Hellebrand
Pa orkan Irma a yega dieskuater marinir i militar èkstra di ehérsito na Sint Eustatius. Mas personal, material i otro rekurso ta na kaminda. No ta kla ainda kon grandi e daño ta riba e isla i si tin víktima.
‘Tur kos a kibra’
Koriente a bai kasi riba henter e isla. Awor Hellebrand ta espesialmente prekupá pa Jose: “Tur kos ta fofo i kibrá. Si awor un orkan mas pasa, e daño lo ta inimaginabel.”


text:
LES 17
Con Superintendentenan di Circuito Ta Yuda Nos?
E Scritura Griego Cristian ta menciona Barnabas y apostel Pablo varios bes. E dos hombernan aki tabata sirbi como superintendente biahero cu tabata bishita e congregacionnan di prome siglo. Pa ki motibo? Nan tabatin e bienestar di nan rumannan spiritual na pecho. Pablo a bisa cu e kier a “bay bek” pa “bishita e rumannan” pa wak con a sigui cu nan. E tabata dispuesto pa biaha cientos di kilometer pa e por a bay fortalece nan. (Echonan 15:36) Awe, nos superintendentenan biahero tin e mesun deseo.
Nan ta bin pa anima nos. Cada superintendente di circuito ta bishita e congregacionnan dos biaha pa aña; nan ta dedica un siman na cada congregacion. Nos por siña hopi for di e rumannan aki y, si nan ta casa, di nan esposa tambe. Nan ta haci esfuerso pa conoce tanto mucha como hende grandi, y cu entusiasmo nan ta compaña nos den sirbishi y na estudionan di Bijbel. E superintendentenan aki ta haci bishita di pastoreo cu e ancianonan. Anto e discursonan cu nan ta duna na reunion- y asambleanan ta anima y fortalece nos.—Echonan 15:35.
Nan ta mustra interes den nos tur. Superintendentenan di circuito ta masha interesa den e condicion spiritual di e congregacionnan. Nan ta reuni cu e anciano- y sirbidornan ministerial pa analisa den ki area e congregacion a progresa y pa duna nan conseho practico cu por yuda nan cumpli cu nan responsabilidadnan. Nan ta siña e pioneronan con nan por haya bon resultado den sirbishi. Ademas, nan ta keda contento pa cera conoci cu personanan cu a cuminsa asisti na reunion y pa tende di nan progreso spiritual. Cada un di e superintendentenan aki ta duna di nan mes boluntariamente como “colaborador” cu “ta sirbi na [nos] interes.” (2 Corintionan 8:23) Nos mester imita nan fe y nan devocion na Dios.—Hebreonan 13:7.
-
Cu ki meta superintendentenan di circuito ta bishita e congregacionnan?
-
Con bo por beneficia di nan bishita?


text:
Relatonan di maneho
Jaarplan
Akibou por download e diferente jaarplannen di IVA.
Toezicht en handhaving
Akibou por download e diferente relatonan di maneho tocante toezicht en handhaving.
OTC geneesmiddelen
Akibou por download e relato di maneho tocante remedinan Over The Counter (OTC).
Recepten
Akibou por download e relato di maneho tocante remedi riba receta. E relato ta bay tocante contrata, entrega, warda y controla remedi na botica.
Vernietiging van Geneesmiddelen en Chemicaliën
Ora di destrui remedi y/of kimiconan ta importante pa esaki bay na un manera sigur. Akibou por download e relato di maneho cu ta splica e proceso di destruccion aki.
Richtlijn evaluatie van zelfstandigheden voor commercieel gebruik
Circulaire Handhavend optreden bij collegiaal doorleveren van eigen bereidingen van (ongeregistreerde) geneesmiddelen
Akibou por download e maneho tocante e 'doorleveren' di remedi no registra di un botica cu ta specialisa den esaki pa un otro botica of un ziekenhuisapotheek.


text:
Dia promé di sèptèmber, NAAM a haña un direktor nobo. Richenel Ansano a remplasá Ieteke Witteveen, kende a dirigí e instituto e lastu dies añanan. Richenel no ta deskonosí na NAAM. E tabata miembro di e promé direktiva despues ku gobièrnu di Antia Hulandes a independisá tareanan di AAINA , kreando e fundashon NAAM pa tuma mayoria tarea di e instituto. Richenel ta hopi konosí riba e tereno di kultura i tabata hefe di Servisio di Asuntunan Kultural vários aña pasá. E último diesun aña e tabata na Merka i a dirigí entre otro John Hope Franklin Humanities Center na Duke University kaminda el a promové humanidades, i Global Medicine Education Foundation, kreando i dirigiendo programanan di formashon den medisina alternativo pa dòkternan den tur spesialidat.
Bolbiendo su pais natal, Richenel ta kontentu di por sirbi den su kapasidat nobo. Su vishon pa e próksimo añanan ta inkluí trese tesoronan ku tin na NAAM mas serka di pueblo ainda i na tur sorto di manera. Un di e maneranan aki ta kombinando arte ku e materialnan ku tin na e instituto. E eksposishon aktual “Arte: musika i baile ekspresá pa nos mes” ta un inisiativa di personal di NAAM ku ta kuadra ku e vishon ei. Tokante e relashon entre arte i trabou di NAAM Richenel a remarká: Arte ta un di e ekspreshonnan ku ta definí nos komo ser bibu, pashoná i kreadó. A trabes di muzik, kanto, baile, pintura, drama, literatura nos ta mustra ken nos ta, ki nos ta aspirá i kon nos goso, miedu, ansha, pashon, kompartimentu ta hasi nos hende. Meskos ku nos ta koba e kleps di nos mama tera, topa tesoronan skondí, meskos ku ta koba den baul di nos grandinan pa haña inspirashon di pasado, meskos nos ta koba den nos alma kolektivo pa fiha bista pa mañan.
Parti di e programashon binidero tambe lo inkluí mas espasio pa hóben partisipá den prosesonan di e instituto i pa yuda nan komprondé e ròl di investigashon i siensia den formashon di un pueblo fuerte i konsiente di su mes balornan. Komo tal, tantu e hóbennan komo públiko en general lo bin haña un bista mas kla di e kolekshonnan ku tin na NAAM i nan lo haña mas formashon tokante siensia i sosten den trabou di investigashon i promoshon kultural i arkeológiko.
“Komo parti di desaroyo duradero tantu siensia komo nos rikesanan material manera nos lugánan di bida indígeno i nos rikesanan inmaterial, manera nos kantikanan, memoria di nos grandinan i historia di tur e gruponan establesé riba e isla aki meresé mas atenshon, sin distinshon ni deskriminashon”, segun Richenel. Por lo tantu lo bolbe kuminsá ku investigashon tantu di arkeologia, komo di antropologia i historia oral.
Kisas un di e kambionan grandi notabel lo ta e profundisashon di invesitgashon i publikashon tokante nos relashon ku nos region, studiando lasonan históriko i aktual ku Koro i sobrá di Venezuela, ku Cuba, Haiti, Puerto Rico, Repúblika Dominikano i otro áreanan den nos region. Hopi famia ainda tin lasonan ku e lugánan aki i ta karga memoria bibu di konekshonnan familiar. Ademas tin hopi informashon pa haña tokante historia di nos relashonnan regional ku no ta dokumentá ainda.
Pero, finalmente, Richenel a indiká ku “nada di esaki lo no tin masha balor si e no yuda den e prosesonan real di sostené nos hóbennan i hende grandi pa nos sigui desaroyá nos mes den e pais nobo ku a nanse aña pasá. Hopi bia nos no sa e balor ku un fundeshi kultural fuerte por tin pa nos krea vishon konkreto pa futuro, siña lidia ku otro, sa kon anda ku difikultat i krea un komunidat huntu, pa kuantu diferensha di perspektiva nos por tin. NAAM su papel den un komunidat karibeño manera esun di nos ta tantu di protehá nos herensha komo sòru pa nos futuro tambe heredá un realidat fuerte i digno di ser protehá, preservá i kompartí entre nos mes i ku otronan na mundu.


text:
Oranjestad-Tin mas cambio na caminda den nos pais. E ta bay poco poco, pero e cambionan ta structural, duradero y ta haci Aruba, su institucionnan y fondonan mas stabiel y miho prepara pa futuro. E cambionan cu tin na caminda ta riba tereno di belasting, di enseñansa, den salubridad y den oportunidadnan economico. Den turismo y den infrastructura. Nan ta hopi y nan tur ta na interes di Aruba. E cambionan nan caminda ta pa mehora nos bida diario, nos seguridad y crea oportunidadnan nobo pa nos mes y nos jiunan.
BENEFICIO DI CADA CAMBIO
Cada uno di e cambionan cu tin na caminda tin beneficio pa nos pais y nos hendenan. E cambio den sistema di belasting tin diferente beneficio. Pa doñonan di trabao e ta ensera un simplificacion di e forma di paga belasting, tin un reduccion di belasting riba ganashi pa e doñonan di trabao y ta reduci e costo di tuma hende na trabou. E cambio di belasting ta beneficia trahadornan tambe. Menos placa ta bay sali di nan salario cu ta nifica cu nan ta keda cu mas placa den cartera pa nan mes dicidi con pa usa esaki pa nan famia. Lo sigui controla e costo di bida lo mas posibel. Ora prijsnan subi den otro paisnan di unda Aruba ta importa productonan, esey lo pone prijsnan subi.
E cambionan den cuido di nos salud ta sigura entre otro cu e seguro medico AZV cu ta cubri tur nos gastonan di cuido de salud, ta bira mas sigura di su entrada awor y den futuro. E placa cu BAZV ta acumula ta bay completamente pa cuido di nos salud. E construccion di e hospital nobo ta nifica cu e cuido di salud den hospital ta bira miho. Cu e facilidadnan nobo di e hospital e docternan por duna un miho cuido na nan patientnan. Door di e cooperasion cu otro paisnan, e cuido cu hende no por haya na Aruba lo sigui wordo duna nan Corsow, Hulanda of otro pais serca. E cambionan den e forma di traha di docternan, ta nifica cu gradualmente e mehoracion di e servicio na patientnan lo mester drecha. E kehonan serio cu tin awor aki mester conduci na mehoracion di e servicio y cuido.
E cambionan den infrastructura ta ensera cambionan cu pa mas cu 30 aña ta papia di nan na Aruba. Awor no ta papia mas. Ta haci! E mudamento di e waf di carga pa Barcadera ta nifica cu e waf na Playa por wordo renoba pa sirbi e barconan crusero miho. Un miho waf y un centro mas bunita ta nifica mas turista di barco pa keiro y cumpra cos den centro di Playa. E construccion di e “GREEN CORRIDOR” entre San Nicolas y Playa ta nifica un miho comunicacion, mas sigur, mas lihe pa habitantenan di tur parti di Aruba. E ta nifica tambe mas oportunidad pa actividad economico pariba di brug. Esaki ta algo cu inversionistanan semper a bisa. Cambionan den turismo ta ensera e seguridad cu gobierno di Aruba por keda maneha turismo segun necesidad y interes di henter Aruba y sigura cu tur hende na Aruba y tur parti di nos isla keda haya beneficionan di nos turismo.
Rene Herde: “Cambio tin biaha ta spanta hende. Tin hende cu kier pa tur cos keda manera e tabata. E realidad ta cu como pais y como hende nos no por para keto. Nos tin cu cambia y prepara pa cambio tur rond di nos. Esey ta sigui. Sinta haci nada ta nifica perde oportunidad. E bon ta cu e cambionan cu ta na caminda awor ta cambionan cu nos mes a scohe pe y cu ta beneficia henter nos pais.”


text:
Den Haag-Oranjestad –Minister Plenipotenciario Guillfred Besaril – den su afan pa encontra cu algun grupo di studiantenan pa a caba di yega Hulanda – a bishita e grupo cu a bin pa studia na Utrecht. Esaki a tuma lugar na comienso di nan programa di opvang na Centro di Conferencia Woudschoten. Tambe tabata presente coordinador di Enseñansa na Arubahuis James van der Linde, acompaña pa Rosalinda Croes-Kelly y Sharine Croes di Departamento di Enseñansa di Aruba (DEA).
E mandatario den su discurso na e studiantenan a entafisa riba encontra e balansa entre estudio y tempo liber. ‘Purba saca lo maximo di bo estadia na Hulanda. Estudio ta sumamenta importante, pero banda di esey bo mester hiba un bida social pa asina trece balansa den bo bida. Esaki ta hopi bon pa bo desaroyo mental,’ asina minister Besaril a bisa e studiantenan.
Sr. Besaril tabata hopi cla den su aviso pa e prome aña no bai Aruba cu vakantie. ‘E prome lunanan ta momentonan crucial pa bo estudio; bo enfoke mester ta riba esaki. Banda di esaki na e mesun momento bo mester cuminsa adapta na e bida na Hulanda.’
‘Disfruta di e opvang y purba na cera hopi amistadnan cu por ta hopi positivo den e prome aña. Hopi biaha esakinan ta amistadnan cu por ta duradero. Mi ta papia di mesun experencia dia cu ami a bin studia na Hulanda. Cu algun ainda e amistadad tei,’ tabata e comentario di minister Besaril.
E mandatario a bisa e studiantenan cu nan mester ta conciente di e hecho cu nan a caba un EPI, HAVO of VWO y esey ta nifica cu nan tin e potencial pa sigi un estudio avansa na Hulanda. Besaril: ‘Aruba a deposita confiansa den boso; saca probecho di esaki. Na otro banda tene cuenta cu boso lo encontra retonan riba boso caminda. No keda cana rond cu pregunta of problema, pero acerca bo mentor, miembronan di boso POC of Arubahuis. Bin padilanti cu bo problemanan pa bo por haya e ayudo nesesario y na tempo.’
Finalmente Minister Besaril a gradici e mentor di Utrecht Omar Besaril y su POC pa e opvang na e studiantenan nobo y a desea e studiantenan tur clase di exito den nan estudio.


text:
Tur aña 12 ougùstùs, mundialmente ta selebrá Dia Internashonal di Hubentut. Entidat Públiko Boneiru (EPB) ta rekonosé e balor grandi di nos hóbennan i ta felisitá nan ku e dia spesial akí.
E aña akí Nashon Uní a skohe e tema ‘Solidaridat Intergenerashonal’ (solidaridat entre e diferente generashonnan). Aki énfasis ta riba trese huntu e diferente generashonnan dentro di komunidat, manera inkluí den e asina yamá Sustainable Development Goals (SDG's). Diputado Nina den Heyer, enkargá ku e kartera di Komunidat i Kuido: “Mi ta di opinion ku nos mester hasi uso di e potensial kompleto di tur generashon. Solidaridat entre generashon ta esensial pa un desaroyo duradero di nos isla i habitantenan, grandi i chikitu. Tur partido mester traha huntu pa promové relashon eksitoso i balioso entre generashon i sigurá ku ningun hende no ta keda tras.”
Balioso
Banda di esei, Gobièrnu di Boneiru ta traha kontinuamente na proyektonan konkreto pa mehorá posishon di nos hóbennan i protehá nan derechonan. Por ehèmpel a traha na subi kalidat di akohida pa mucha i hasi esaki pagabel, pero tambe na konsientisashon di hóbennan relashoná ku un estilo di bida salú, desaroyo di diferente aktividat i na mehorashon di e servisio na mayornan ku mester di sosten den edukashon di nan yunan. Den e periodo ku ta bini, ta dediká tambe mas atenshon na edukashon seksual. EPB ta enfatisá finalmente ku ta importante pa tur hende ku tin un mucha òf hóben den nan bida, pa para ketu na e ròl balioso ku nan tin den bida di e hóben. “Laga nos ta un modelo pa nos hóbennan i di e manera ei krea lidernan aun mas fuerte pa futuro”, e diputado ta bisa.


text:
Palm Beach — Rex Broekman, editor di Huaraz Telegraph a presentador di noticia na El Informativo, di Peru, actualmente ta di bishita na Aruba y el a keda asina impresiona cu e infrastructura excelente di turismo y atraccionnan excitante cu el a dicidi di filma un cantidad di segmento di television pa su canal local di noticia, Cable Andino Channel 3, na su ciudad natal di Huaraz, cual, mescos cu Aruba, tin un populacion di 120.000. El a cubri e historia di e isla, Deporte, Gastronomia, Cultura y bida Peruano na Aruba.
El a recluta e ayudo di su ruman homber, e instructor di fitness Roy Broekman, kende na su turno a recluta e director local y editor di pelicula Aaron Croes di Xtreme Productions Aruba. Hunto nan a bin cu un gran cantidad di hende interesante y bunita luga pa contribui na e filmacion, cual lo wordo hinca den otro pa e ekipo di Cable Andino na Huaraz, cu cinco diferente introduccion for di sitionan iconico na Aruba. Un danki special ta bai na Peruanonan cu ta biba riba e isla, Edwin, Adolfo, Roxanne, miembro di Parlamento Marisol Lopez Tromp y e doñonan di El Chalan Restaurant, pa nan cooperacion cu e proyecto.
E Huaraz Telegraph, unda e materialnan tambe lo wordo publica, ta un corant mensual di habla Ingles, sirbiendo e turistanan y populacion local di Huaraz. Bo por bishita www.thehuaraztelegraph.com pa mas informacion. Huaraz ta e ciudad capital di e Estado di Ancash, situa den e parti central di e Callejon de Huaylas Valley, na un elevacion di 3,050m. E ciudad ta biba di e turismo di e Andes Peruano, specialmente pa deportenan di winter y aventura, ya cu masha hopi bishitante for di rond mundo ta practica rock climbing, hiking y snowboarding.
“Nos bishitantenan, mirando e grabacion na Aruba, kizas lo kier hunga beach tennis, windsurf y kite surf,” segun splicacion di Rex, kende ta disfrutando di e tempo y hospitalidad di Aruba mientras cu e ta trahando riba su documentario.
Aki por mira e ekipo na El Chalan, hunto cu Marisol Lopez Tromp, y na e stacion di television na Peru cu Dennis Caballero.


text: Diabierna anochi na momento cu un patruya tabata pasando dilanti Royal Plaza nan a ser para pa un security cu a bisa cu un homber lo a bira malo eynan y ta benta abao, mesora polis a baha bay atende cu e persona. Na prome instante a pidi ambulans pa e persona pero despues polis a ripara cu e homber ta bao influencia y na e momentonan ey un personal di ambulans cu e pick-up di rapid responder a baha bay purba yuda e homber a nenga ayudo y a lanta contra polis. Polis a detene mesora y a solicita presencia di e vehiculo di transporte p’e.


text:
Ken ku ta tende mi bisa e kos ei lo bai hasi un joke over di e tiroteo ku a tuma luga na Hato par di dia pasa.
Pero prome ku nos tatin e gainan ku no tin kunes ku nada ei, ami tabatin un otro preokupashon ora mi baha na Hato. Mi problema ta ku mi ta haña e edifisio di Hato masha bunita. Pero ku e ta bunita no ta nifika ku e ta praktiko.
E kos ta kumisa for di ora bo baha for di e avion i bo drenta den e slurf. Eiden kaba bo ta kumisa sinti kh e temperatura den avion ta hopi mas abou ku nos aeropuerto Hato. Ku E damp di kayenye ku ta mep bo na salida di e slurf, ken ku ta lo kere ku na Korsou ei nos ta huza verwarming. Den e sentido aki ami ta sinti ku e luga no ta traha nadrechi. Pero pa aworaki no tin mod’i hasi mi ta kere, ta di bina kun’e. Sali slurf tuma e sla ei numa i spera ku sikiera solo a hunga rol di baha ora bo yega.


text:
Straño ta cu e tereno di Robert Rincon, esey si e sa nomber y hasta a google
E ex minister di infrasttructura a bisa huez cu el’a firma 1000 permiso pa tereno, di cual 400 ta comercial. Nunca el’a mira nomber. El’a firma tur. Esaki ta su defensa pa asina e por purba di sali for di e hecho cu el’a duna su friends & Family masha hopi tereno. Pieter Sussebeek a haya masha hopi tereno, igual Leoncita. Pues pa purba scapa di su actonan, awor e ta bisa cu nunca el’a mira nomber. Pero stranjo ta cu ora ta trata di Robert Rincon, e ora si el’a lesa nomber, hasta el’a google screen pa haya sa cu Roberto Rincon ta bon tersho.
Pues, obviamente Benny ta hungando pa loco, pa asina purba na convence huez cu e ta inocente.


text:
ULTIMO ORA.
ULTIMO ORA.
BONEIRU.
BOTO DI PISKADO KU A SALI FOR DI BONEIRU PA BAI KORSOU, INTERSEPTA KU LOTE GRANDI DI DROGA.
Boto di piskadó ku presunto droga na bordo detené
Awe mèrdia Sentro di Reskate i Kordinashon (RCC) di Wardakosta a detektá un boto sospechoso den Caracasbaai. Rápidamente RCC a dirigí un tim di ‘Metal Shark’, pa un kòntròl riba e boto. Momentu ku e tim a yega Caracasbai, a enkontrá e boto na e waf di piskadó.
A inisiá un investigashon riba e boto prosedente di Boneiru i a enkontrá tres tas ku diferente pakete, i ku tur probabilidat ta kontené droga.
A bordo di e boto piskadó, tabatin tres hende hòmber. Tur e persona a keda detené i a hiba e boto na e punto di sosten di Wardakosta.
Polis a bai ku e hendenan i e presunto droga, pa hasi mas investigashon den e kaso.
FUENTE: WARDAKOSTA / RADIO LIVE 99.9 FM.
FUENTE: WARDAKOSTA/ LIVE FM


text:
WILLEMSTAD — Nos selekshon nashonal tin algun kompromiso sumamente importante durante e CONCACAF Nations League. Nos promé partido lo tuma lugá 3 di yüni aki na Kòrsou kontra Honduras den Stadion Ergilio Hato pa 8’or di anochi. Despues di e partido aki nos selekshon lo biaha pa Honduras i Canada pa nos 2 otro kompromisonan pa kompletá e buèlta aki.
Despues ku nos kuerpo tékniko enkabesá pa Guus Hiddink i Art Langeler a bira konosí, awor nos ta anunsiá e lista di 23 hungadó ku lo partisipá na nos enkuentro kontra Honduras.
E siguiente hungadónan lo forma parti di nos selekshon;
-
- Eloy Room
- Tyrick Bodak
- Jean-Marc Antersijn
- Rhu-Endly ‘Cuco’ Martina
- Roshon van Eijma
- Suently Alberto
- Dylan Timber
- Michaël Maria
- Bradley Martis
- Vurnon Anita
- Kevin Felida
- Leandro Bacuna
- Roly Bonevacia
- Juninho Bacuna
- Elson ‘Sontje’ Hooi
- Kenji Gorré
- Joshua Zimmerman
- Brandley Kuwas
- Gervane Kastaneer
- Rangelo Janga
- Anthony v/d Hurk
- Jurriën Gaari
- Jearl Margaritha
Preparashonnan ta kontinuá pa nos selekshon nashonal su promé kompromiso durante di e CONCACAF Nations League pa 2022, dia 3 di yüni pa 8’or di anochi den Stadion Ergilio Hato kontra Honduras.


text:
PROGRAMA PA SEKTOR DI AGRIKULTURA DEN KUADRO DI SEGURIDAT DI ALIMENTO
Ministerio di Salubridat, Medio Ambiente i Naturalesa
PROGRAMA PA SEKTOR DI AGRIKULTURA DEN KUADRO DI SEGURIDAT DI ALIMENTO
Willemstad – Resientemente un delegashon di Banko Mundial tabata di bishita serka Minister sra. Dorothy Pietersz-Janga pa trata e tema di seguridat i produkshon di alimento. Seguridat di alimento ta mas kompleho ku solamente e produkshon. E ta enserá disponibilidat, akseso i kontenido nutrishonal di alimento ku ta konsistente i saludabel.
Durante di e bishitá ku Minister sra. Pietersz-Janga a diskutí riba e programa di seguridat di alimento ku Banko Mundial ta preparando pa Kòrsou. E programa aki ta forma parti di Sustainable Energy and Marine Biodiversity Program RESEMBID, implementá pa Expertise France, Banko Mundial i Global Facility for Disaster Reduction and Recovery (GFDRR) i ta keda finansia dor di Union Europeo. Esaki ta kuadra ku e vishon i plan pa fortifiká seguridat di alimento komo elemento primordial pa yega na un struktura fuerte den e sektor di agrikultura na Kòrsou.
E delegashon a konsistí di dos ekonomista di agrikutura, un agronomo i un ekonomista di desaroyo. Den kontinuidat di e programa di evaluashon ta bai trata puntonan mas ekstenso ku e diferente aktornan riba nos isla.
Na luna di Mart e aña aki Minister President sr. Gilmar Pisas a hasi un petishon na Banko Mundial pa yuda den un evaluashon rápido di seguridat di alimento despues di e pandemia di COVID-19. Meta di e evaluashon ta pa bin ku rekomendashonnan kon pa garantisá suplemento di alimento di un forma sigur despues di un pandemia. Un reportahe di tur e rekomendashonnan ta plania pa fin di novèmber 2022.
Durante di e bishita di e delagashon na Kòrsou e programa a enserá vários reunion. Un promé reunion tabata ku diferente stakeholder den sala di Banko Sentral unda a tene un seshon informativo i interaktivo ku presentenan.
Den kurso di e siman a tene mas ku trienta (30) reunion relashoná ku seguridat di alimento ku entre otro produktornan lokal, importadornan, organisashonnan di gobièrnu i otronan ku ta brinda yudansa.
Agrikultura ta un sektor prometedor pa loke ta diversifikashon den nos ekonimia lokal. E promé impreshon di e delegashon ta ku tin hopi oportunidat pa mehorá seguridat di alimento riba nos isla dor di siguí promové produkshon lokal, na kas i den nos skolnan enfokando riba kuminda sigur i balansá.
Riba e potret #1 por mira Minister Dorothy Pietersz-Janga, sr. G. Murray Direktor di Sektor di LMN, huntu ku e delegashon bou di guia di e agrónomo sr. Pieter van Baren.


text:
Restourando fundeshi di Famia, esei ta loke Gracita Daal i Silvana Willems Trinidad a pone atenshon riba dje. Ta trata di un proyekto di restourashon i sana di problemanan i situashonnan ku nos por ta pasando den dje. E proyekto aki a bira realidat basá riba aspektonan ku e mes a pasa aden segun Gracita. Ora el hañ’é den situashonnan el a kuminsá wak den su mes famia i a ripará ku e problemanan ku e tabata enfrentando, ora e papia ku su mama ta kosnan di su antepasadonan. Asina el a investigá i wak kiko mas tin i na final Gracita a bisa ku e informashonnan ku el a haña a base di tur loke el a pasa aden, e ke dokumentá esakinan i pone nan disponibel pa otro hende tambe. Pa asina nan por wak den nan mes famia kiko tin i traha riba dje.
Problema di un pa otro
Ora wak famia i wak e problemanan por ehèmpel divorsio por ripará ku tin hopi matrimonio ku no ta felis i ta kai den divorsio. Por wak problema di yunan desobediente, problema di pobresa den famia. Si saka un potrèt awor aki di famia na Kòrsou, tin hopi doló, hopi sufrimentu. I loke ta hasi doló ta ku ta ripará ku nos ta trahando pa solushoná e problemanan pero nan ta bolbe bin bèk. I esaki ta e proyekto di restorashon. E proyekto no ta wak solamente e hende su problema, pero analisá, wak den famia, wak e fundeshi. Fundeshi ta importante i p’esei mester wak kon esaki ta. Ora analisá e fundeshi aki por bin bei ku tin kosnan ku ta bolbe pasa bèk. Mester konkluí ku esaki no ta algu insidental ku abo so a pasa den dje, pero e ta muchu mas profundo i ku mester di un aserkamentu ainda mas profundo.
Un bon fundeshi
Ora nos ta papia di famia i un bon fundeshi, Gracita a bisa ku mester wak nos ‘mindset’. Mester wak e hende su forma di pensa. Un fundeshi ta bin na eksistensia den lokual esun famia ta pasa pa otro. Den sentido ku mi balornan, ki sorto di balor ami tin komo balor, mi prinsipionan i e balornan i prinsipionan ei ta nan ta forma e fundeshi. Ta nan ta disidí ken abo ta i basa riba esei kon ta bira bo destino. Mester kompará bo fundeshi komo esun spiritual meskos ku fundeshi di e kas. E kas bo no ta mira e fundeshi pasobra e ta parti di e kas. Pero e fundeshi ta determiná ki sorto di konstrukshon a pone riba dje. Mesun kos ta konta pa e hende. Nos fundeshi ta determiná ki tipo di bida nos ta destiná pa tin. Un fundeshi suak hamas i nunka e por produsí famia kaminda ta ekselá den bida. I esei ta importante den bisa esta pa tin fundeshi stabil pa e hende ekselá den bida.
Kibra ku maldishon
Pa loke ta e proyekto di restourashon i un bon fundeshi, sra. Gracita a bisa ku nan ta duna retiru. Nan ta ofresé e informashon aki a base di retirunan. Loke ta importante ta ku ta un proyekto spiritual. Palabra di Dios ta siña nos ku falta di konosementu hende ta bai pèrdí. I loke nan ta konstatá ku e konosementu ei no tei. Ora hende wak su problema e no sa ta dikon e ta den e problema ei. I loke ta purba e ora ei ta duna e enseñansa pa medio di retiru, kaminda ta duna splikashon i informashon pa hende rekonosé e kousa di su problema. Nan ta bisa ku prinsipalmente e kousa ta ku e antepasadonan no a biba konforme e reglanan ku Dios a duna. I ora tin desviashon, beibel ta bisa bon kla ku kaminda tin desviashon tin maldishon. I ora mira tur esakinan ta resultado di nos antepasadonan i asina por komprondé e motibu ku loke e hende ta pasando aden ta un maldishon. Den e proyekto ta siña rekonosé maldishon i traha riba dje pa kibra i asina por haña un bida muchu mas felis. I ounke ta papia di beibel, e proyekto aki no ta mara na un religion segun sra. Gracita Daal. El a splika ku ta un proyekto bíbliko. Loke nan ta wak ta kiko Dios a bisa, kiko Dios a pone den su palabra komo regla pa nos biba i esei nan ta siña e hendenan. Dios a pone un kuadro pa hende biba den dje i pa nan ta importante pa hende sa ku e kuadro ei tei i kiko Dios ta ferwaktu di nos.
Resaltá
Ora ta papia di problemanan ku komunidat na pasando aden, Gracita Daal a bisa nan no por bisa ta kua ta resaltá. Nan no por bisa kua problema ta resaltá den sentido ku mester hasi un análisis i pa papia di kua problema ta resaltá. Pero ta bin aserka ku hende no ta gusta kombersá i bisa kua problema nan tin. Pero for di e proyekto nan ta konstatá ku problema di matrimonio, problema di divorsio, enemistat den famia, eseinan ta bin dilanti hopi. Pero si e wak korant e ta mira pobresa ta resaltá. I Gracita ta kere ku mester bin un investigashon pa sa spesífikamente kua ta e problema di famia i pa ora pone ‘vergroot glas’ por sa kua ta e problema spiritual. Nan ròl ta pa yuda e hende pa atendé e problema spiritualmente.
Hende no ta papia fásil
Gracita a sigui konta nos ku nan a ripara ku hende ta skonde nan problema i pone un máskara di kiko realmente nan ta sinti i pasa aden. Nan a ripará ku ora ta papia ku hende, e ta papia si pero no ta bisa tur kos. E hendenan ku nan a haña den e retirunan ta hendenan ku a pasa over di esei. Ta hendenan ku realmente ke traha riba nan problema. Si un hende no ke habri su mes, e no por traha riba su problema tampoko. Pa nan ta importante pa e hende atendé ku su fundeshi pasobra si no atendé ku esaki e ta pasa over pa nos yunan, nietunan. E ta trese sufrimentu pa hende inosente i niun hende ke pa nan yunan i nietunan sufri.
Konstruí i rekonstruí pa bai dilanti
Silvana Willems Trinidad di su parti a konta nos ku for di yòn el a traha riba su fundeshi sin e tabata sa. Por ehèmpel ora e tabata hóben el a wak su mama i tambe su tata. I el a wak kiko su mama tin ku e ta gusta i kiko e no ta gusta. Meskos ku su tata. I el a wak kiko e tin di nan ku e no ta gusta i riba e kosnan ei el a bai traha. Silvana tabata ke ta un mihó vershon i mas mihó di loke el a haña. Na momentu ku Gracita a bis’é di e retiru i pa e duna yudansa den organisashon lógikamente e tema a interesá Silvana. E retiru tabata algu fenomenal. E ta habri bo bista i bo ta komprondé kosnan mas spesífiko. Un retiru ta ku bo ta retirá for di bo kosnan diario, apartá bo mes pa un òf dos dia i bo ta bai den e programa aki. Retirá bo mes pa bo kabes no tin nada di kòrda kiko ta eifó, kiko e bida diario ta i simplemente dediká i e programa ta hiba bu na e fundeshi. Na un manera masha simpel e ta kana yega einan. Hopi bia kosnan ta kompliká i e hende ta desha i ta kere ku e kos ei no ta pe. Ta un programa simpel pasobra e problemanan di famia ta problemanan komun. Por ehèmpel pa sa kua problema tin, wak bo mes i ora bo analisá kiko t e kosnan ku ta pasando i analisá si nan a pasa den pasado, den mama tata etc., e ora ei por ripará ku ta kosnan ku ta pasa di un pa otro. Por ehèmpel ripará ku niun hende ta kaba skol den famia, ku den famia tin hopi hende ta kai sea òf ku den e famia kasi niun hende ta kasa òf ku tin hopi hende ku no ta haña yu òf ku kisas ta haña asta hopi yu. Asina ta mira ku e problema ta pasa di un pa otro den famia. I ta keda na e hende pa disidí si e ta lag’é pasa pa su generashon tambe. I ta esaki ta e proyekto, esta pa trese e hende pa mira i analisá kiko ta e problemanan den bo fundeshi ku bo a haña di bo antepasadonan i a bin kuné sin sa. E ta un oportunidat pa wak den fundeshi i ta haña e hèrmèntnan kon pa hasi reparashon na bo fundeshi i kibra ku e kosnan bo no ke den bo fundeshi. Den e proyekto aki ta haña e oportunidat i guia pa yega kaminda ta realisá e problemanan, pa kibra nan, basha bou, konstruí i rekonstruí i asina bo ta bai dilanti.
Retiru
Tabata e intenshon pa dos bia pa aña òf si tin demanda mas bia organisá retiru. Pero covid a dal aden i no por a hasié. Pero a sigui si di un pa un; personalmente tabatin hende ku kier a sigui traha i asina a hasié. Awor ku tur kos a kalma ta bai sigui ku e retirunan. Ora tin fecha pa retiru., hende por inskribí pa esakinan. Ta skohe lugánan konfortabel. I ta masha dushi pa ora saka e hende di su zona konfortabel pa dun’é un kaminda ku e por rilèks, drumi, sosegá i usa su tempu pa e relahá i haña siñansa. I asina e ta bai bèk den tur loke el a risibí i pa e hende por bira konsiente di e problema. I loke ta importante ta ku e hende mester ta disidí pa bai traha riba su fundeshi. Promé ku e retiru tin informashon pa e hende por sera konosí ku e programa i despues e hende por disidí ku e ta inskribí pa e retiru. Ta diferente paso tin promé yega asina leu. Pa informashon pa esaki por yama 5139816. I si e persona tin urgensia nan ta purba atendé mesora i no tin mester di warda te na momentu di e retiru.
Buki restourando fundeshi familiar
Banda di e proyekto di restourando, Gracita Daal a skibi un buki ku yama Restourando Fundeshi Familiar. El a splika Djasabra ku nan tin asina tantu informashon i no ke wanta tur e informashon ei. P’esei e buki ta pa tur hende por siña di dje. For di e buki por sa kiko ta un fundeshi, kon e ta forma, kon rekonosé un fundeshi. Tin fundeshi di matris, fundeshi di antepasadonan etc., etc.. I den dje tin testimonio di personanan ku tambe a pasa dor di e retiru i kon nan a eksperensiá esaki. E buki ta optenibel na librerianan i na Kas di Beibel.